Kemanisan Beribadat Ikuti Jemaah Tabligh. Coretan Bekas Pelakon Azuan Mazlan Raih Perhatian.

Memang fitrah manusia,imannya turun dan naik.Tidak sentiasa meningkat,dan tidak juga selalu menurun. Dan kerana itulah,manusia itu sentiasa berubah-ubah kelakuannya dan sentiasa ingin berubah.

Perubahan itu merupakan satu penghijrahan. Dan penghijrahan itu memerlukan pengorbanan.
Dan pengorbanan itu merupakan salah satu ujian dari Tuhan. Sungguh,yang namanya perubahan,yang namanya penghijrahan dan satu pengorbanan itu bukan sesuatu yang mudah.

Menerusi muat naik facebook milik bekas Pelakon Azuan Mazlan apabila berkongsi kisah bagaimana ia melakukan perubahan dalam hidupnya.

Dia berkongsia coretan bagaimana merasai kemanisan dalam beribadah apabila mengikuti jemaah tabligh.

Namun ia bukan bermakna orang  Islam yang tidak mengikuti Jemaah tabligh tidak boleh merasai kemanisan beribadat, namun ia adalah salah satu cara yang digalakkan. Apa yang pasti, setiap kita ada cara tersendiri untuk merasai kemanisan iberibadat kepada Allah.

KEMANISAN IKUTI JEMAAH TABLIGH

Fesyen tabligh ni kolot!! Tabligh ni pengotor!! Tabligh ni ajaran sesat!!

Assalamualaikum wbt.. Korang tengoklah gambar2 aku tu macam mana aku boleh tersesat masuk jemaah tabligh? Meh aku nak cerita..

Dari kecil aku tak belajar pondok atau madrasah. Aku dibesarkan di bandar dan penuh dengan keadaan kehidupan moden & up to date.

Dari kecil Allah swt anugerahkan pada aku pelbagai bakat dari segi sukan, hiburan, seni mempertahankan diri sampailah ke fashion.

Hobi aku dulu main bola sepak & futsal sehingga kerjaya aku sedikit sebanyak pun ada sikit dalam bidang ni pada awalnya tapi sekejap jer. Cinta aku pd bola sepak tetap penuh membara.

Selepas itu ditakdirkan aku jadi pelakon, banyak jugaklah aku diberi peluang utk watak2 besar sehingga watak utama. Sehinggakan satu hari tu buka setiap channel tv ada je muka aku melalui iklan tv dan drama dimainkan.

Muka aku pun banyak juga menghiasi majalah2 & surat khabar. Tapi atas izin Allah ianya hanya bertahan 8 tahun saja utk aku serius dalam bidang lakonan ini dan aku sedar, aku ni pun hanya Artis suam2 kuku jer walaupun aku minat giler dalam bidang ni.

8 TAHUN JADI ARTIS HIDUP TAK TENANG

Tapi.. sepanjang menjadi Artis sendu selama 8 tahun, sebenarnya hidup aku tak tenang & jiwa aku kosong walaupun nikmat kehidupan yg aku kecapi dlm bidang glamour ini penuh dgn keseronokkan & sosiality.

Selepas itu musibah demi musibah berlaku dalam hidup aku sehingga aku rasa kehidupan aku, bukan kehidupan orang islam. Jangan cerita pasal solat mmg selalu period jer (), paham2 je la. Dalam sekelip mata aku hilang kesemuanya disebabkan dosa dan kejahilan aku dalam agama.

Waktu itu aku cuba2 solat sendiri kat rumah.. biasa la bila ada musibah baru nk cari Allah. Korang pun sama kan? Orang kata kalau solat semua masalah boleh selesai. Tapi aku solat makin byk masalah aku adalah.. Dan aku tak dapat rasa langsung apa itu erti nikmat ibadah? Bengong jugak aku jadinya..

Orang kata kita kena Cintakan Allah swt & Rasulullah saw.. tapi, aku dapat lakukan hanya sekadar kata2 sajalah. Nak feel lebih2 ni mana boleh sebab benda ghaib bai.. kalau cinta pada ibu atau isteri, tu lainlah cerita sbb aku nampak depan mata dan dapat peluk & pegang.

KERAP KE MASJID

Dua bulan lepas tu aku cuba belajar2 solat hari2 kat masjid, aku tgk YouTube sbb ustaz kata lelaki kena solat berjemaah di masjid kalau solat kat rumah dia bukan soleh tapi solehah.. adehh.. terkena aku .

Tapi aku masih belum dapat FEEL utk letakkan cinta Allah & Rasulullah di dalam diri aku walaupun dah sebulan aku solat kat masjid. Aku cuba utk feelkan solat itu seolah2 Allah tengah melihat aku solat. Tapi nothing laaa. I can’t feel it. Impossible bro.

PENGALAMAN MASUK TABLIGH

Sehinggalah Allah takdirkan aku belajar2 join tabligh keluar 3 hari, 1day aku keluar 3 Hari aku dah rasa feelnya lain mcm sehingga aku mengeluarkan air mata sepanjang aku keluar 3 hari dan air mata ini keluar atas sebab diri aku & agama.

Aku jaga nisab aku sbb ustaz2 tabligh ni ckp, aku kena jaga nisab 3 hari setiap bulan utk renew iman aku seperti mana kereta pun nk kena servis setiap bulan.. 5 bulan jugak aku jaga nisab aku.

Tapi serius wehh, selepas itu baru aku dapat rasa kerohaniat dalam solat sikit demi sedikit. Jiwa Islam tu dah masuk, masa itu fesyen aku dah mula berubah sikit demi sedikit ke arah islamic.

Masuk bulan ke-6 aku belajar keluar 40 hari di jalan Allah swt utk aku belajar2 korban. Nak tahu jgk betul ke ustaz2 tabligh ni kata kat situ ada bantuan Allah swt? Aku try tambah korban Masa aku utk Allah, tapi mmg betul pun sbb waktu tu aku takde duit nak keluar ke sarawak selama 40 hari.

Karkun2 ni cakap jaga Amal insyaaAllah bantuan Allah akan sampai. Benda yg kita tak pernah buat mana kita nak yakin dan percaya, tp aku cuba2 jela.. Sumpah demi Allah weh!! Aku jaga Amal ada saja bantuan Allah swt pd aku sebelum ke sarawak. Waktu itu keyakinan aku pd pertolongan Allah Makin bertambah, mmg betullah Alim Ulama cakap, lagi banyak Kita korban Masa, diri, harta kita di jalan Allah lagi banyak bantuan Allah & nusrah Allah yg kita dapat. Byk giler ilmu agama yg aku dapat dan barulah aku rasa diri aku ini Islam yg belajar2 hidupkan Sunnah Rasulullah saw.

Selepas aku habis keluar 40 Hari di sarawak, kehidupan aku mula berubah sedikit demi sedikit sehingga pakaian aku pun dah berubah mirip2 seperti Rasulullah saw.. Malah rezeki aku pun makin bertambah seperti air sungai yg mengalir.

Allah campakkan dlm diri aku, aku jadi sayang pada jubah, serban, kayu sugi, kain reda, makan dalam talam, solat berjemaah, aku mula sayangkan masjid/surau dan paling utama baru aku dapat rasa cintakan Rasulullah dan terasa betul2 takut pd Allah swt. semuanya totally change bro in my life..

Dulu aku sukakan fashion2 urban bro, aku suka pakai seluar pendek yg nampak aurat kaki aku ni & semua fashion2 aku dulu up to date.. Skrg ni aku jaga giler2 aurat aku dan semua amalan aku, sehingga aku takut nak buat satu dosa. Kalau korg nak tahu, doa kita Allah akan makbulkan dgn segera & cepat, jangan kita langgar satu pun perintah Allah,

Cuba tahan nafsu!!, kerana nafsu kita ini selalu di kawal oleh syaitan… Pastikan juga doa kita tu utk kebaikan akhirat kita atau ummat islam. Kalau doa kita lebih kpd kepentingan nafsu maka Allah swt tak makbulkan. Giler laaa aku pun tak percaya Allah boleh ubah aku jd mcm sekarang ni, totally change.

End up, aku nekad nak belajar2 tiru cara nabi saw & aku taknak tinggal satu pun sunnah Nabi saw dlm kehidupan aku kerana aku sayangkan sunnah. Baru aku tahu betapa besar nikmat cintakan pada Allah swt & kekasihnya Rasulullah saw.

Selepas sebulan balik dr sarawak aku terus keluar 4 bulan ke India tanpa aku ragu2 tanpa aku ada sesen pun kat poket seluar dan akaun bank aku.

Di sebabkan aku dah belajar2 yakin dalam tempoh 40 hari dari masjid ke masjid, dari pintu ke pintu rumah aku ketuk maka tiada masalah bg aku tentang duit atau apa saja mengenai keperluan aku didunia sebab aku yakin Allah swt akan tunaikan janji-Nya seperti di dalam surah Al-Ankabut ayat : 69 (Orang2 yang bersungguh2 bantu agama Kami, maka Kami akan bagi bantuan & pertolongan kepadanya).

Kini, aku belajar2 sediakan hidup aku untuk agama Allah dan aku nk menjadi anak panah Allah utk dihantar ke semua pelusuk dunia seperti sahabat2 Nabi saw demi melihat agama ini di kemuncak..

Setelah byk belajar praktikal Iman Yakin (bergantung hanya pd yg Satu) pada Allah swt dan sewaktu keluar di jalan Allah swt dalam majlis taklim seperti halaqah Al-Quran & bacan hadis2 melalui Kitab taklim Fadhilat Amal, Muntakhab Hadis, Fadhilat sedekah & kitab Hayatus Sahabah yg dibacakan setiap hari selama 4 jam ianya menjadi asbab aku sayangkan agama ini melebihi diri aku sendiri.

Aku berani cakap, korang kena tahu Allah swt jadikan asbab jemaah tabligh ini sebagai pembawa rahmat utk mendekatkan manusia kpd Allah swt, jalan kerja yg mirip2 ikut tertib Rasulullah saw utk sebarkan Islam dan bantu agama Allah swt di waktu Kebanyakkan orang lalai & sibuk mencipta dunia mereka sendiri.

Disebabkan usaha tabligh inilah bala besar Allah swt belum diturunkan lagi.. kerana usaha ini mirip2 cara kerja dakwah Nabi saw yang telah lama ummat Islam tinggalkan.. Dan usaha ini telah banyak membawa manusia yg jahil & rosak menjadi dekat dan taat pada perintah Allah serta sayangkan Sunnah Rasulullah saw.

Kalau korang nak org2 lelaki korang dapat jaga solat & menjadi lelaki yg taat pd perintah Allah swt, inilah saja cara yg terbaik.

Kalau rezeki perlu di cari, hidayah kembali pd Allah swt lagilah kena dicari untuk selamatkan diri dari Neraka. Kerana hidayah itu perlu diusahakan dan Hidayah itu sangat Mahal disisi Allah swt.


Sweetnya Fazley Yaakob Dengan Isteri Selfie Pun Pegang Tangan.  Patutlah Bahagia!

Manisnya hubungan suami isteri apabila pasangan saling sayang antara satu sama lain.

Malah, rezeki pula melimpah ruah apabila pasangan melakukan kebaikkan antara satu sama lain.

Melihat kepada kapsyen Dato Fazley Yakob, jelas melihatkan hubungan erat antara mereka. Biarpun pelbagai dugaan melanda, cinta mereka tetap utuh.

Juga, isterinya diberi panggilan manja, ‘adik’ . Sweetkan!

Kebahagiaan mereka jelas kelihatan, melalui entrinya ketika berada diluar negara baru-baru ini.

Menjengah di ruangan komen, para peminat kagum melihat kepada jalinan kemesraan mereka.

Semoga bahagia till jannah!

Sumber: Instagram Fazley Yaacob


“Ini Adalah Rupa Seorang Isteri. Are You Ready?” -Nad Zainal

Menarik sungguh perkongsian pelakon Nad Zainal mengenai wanita selepas bergelar isteri dan ibu.

Katanya, apabila sudah berkahwin kehidupan menjadi berubah. Baginya masa banyak untuk keluarga hingga masa untuk me time kurang malah lebih berminat untuk tidur dan berehat berbading keluar ke spa atau salun. Malah jika dirumah pakaian simple jadi pilihan.

Katanya lagi, dirinya juga seperti ibu lain akan mencari resepi menarik untuk bulan puasa ni.

Begitulah sebahagian rutin mak-mak kan.

No filter needed
Muka berminyak
Sarung shirt besar
Rambut toncet malas
Buat apa nak malu

Ini adalah rupa seorang isteri, Are you ready

Yang single-single tu?
Berkahwin dan ber anak
Kita akan banyak tanggungjawab…
Tidak seindah drama petang,
Mana yang tak ada maid tu..
Lagilah…

Lebih menarik perkongsian Nad mendapat perhatian daripada rakan-rakan artis.

Keep it real Mak!


Ini 6 Petua Paling Mudah Nak Kekal Cantik Bila Usia 40an, Salah Satunya Adab Ketika Mandi.

Wanita walaupun  sudah berusia penampilan diri dan kecantikkan diri tetap sebati dalam diri.

Bagi wanita yang telah memasuki usia 40 tahun dan ke atas sudah tentu satu persatu garisan penuaan serta kedut di wajah.

Nak kekal cantik sudah pastinya kena usaha yang tinggi. Bukan hanya pengambilan makanan tambahan sahaja tapi rutin harian.

Nak petua paling mudah dipraktikkan untuk kekal awet mudah mengikut cara Islam.

1) Minum air suam sebaik bangun dari tidur.

Sejurus bangun tidur pada waktu pagi, minum air suam terlebih dahulu. Adalah disarankan minum air suam dengan cara membiarkan air di dalam mulut kira-kira 10 saat sambil selawat tiga kali, kemudian baru telan.
Air liur basi dikatakan mempunyai enzim yang boleh menjadi ubat.

Boleh juga amalkan petua Nabi Muhammad SAW, minum segelas air suam dicampur sedikit madu. Madu ialah penawar berbagai penyakit

2) Urut wajah dengan air dari bawah dagu hingga ke dahi diiringi selawat 3 kali. Amalkan setiap hari.

Urutan perlu dimulakan daripada bawah ke atas bukan dari atas ke bawah. Jika di urut dari atas ke bawah, dikhuatiri akan makin cepat berkedut.

3) Amalkan membaca ayat 35 – 38 surah Al-Waqiah dalam hati setiap kali mandi.

Dianjurkan membaca surah itu ketika curahan air yang pertama, ia perlu bermula pada kepala. Jika mandi menggunakan shower, bacalah ketika air menyentuh kepala.

4) Setiap kali lepas solat subuh, amalkan baca surah Yusuf dan minum air suam tiga teguk sahaja.

Amalan ini perlu dilakukan dengan jujur dan ikhlas. Insya-Allah, wajah anda akan kelihatan lebih muda daripada usia sebenar.

5) Setiap kali anda berhias di hadapan cermin.

Bacalah doa dan selawat di kedua tapak tangan kemudian sapukan ke muka sambil niat dalam hati agar diindahkan wajah seperti Nabi Yusuf.

Ia perlu diamalkan setiap pagi. Doanya begini:

‘Segala puji-pujian bagi Allah sebagaimana Engkau telah menantikkan diriku dan juga akhlakku. Semoga Engkau menjauhkan wajahku daripada api neraka’

6) Paling penting jangan tinggal solat.

Solat perkara yang diwajibkan dalam Islam, air wuduk yang disapu pada wajah lima kali sehari itulah pencuci muka paling berkesan untuk menyerikan wajah dan juga hati kita.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ramai Yang Tertanya, Akhirnya Terjawab Punca Tangan Lara Alana Bersimen. “Merasa Dapat Anak Lasak”-Netizen

Anak-anak, waktu mereka kecil ni la nak menghadap zaman buas ke sana ke sini sedar-sedar terjatuhlah, kalau nasib tak berapa baik ada yang berjahit, malah ada juga yang hadap patah sana sini!

Itulah yang dialami oleh anak sulung pasangan pelakon dan pengacara terkenal Awal Ashaari dan Scha Alyahya, Lara Alana.

Dek kerana ramai yang tertanya-tanya kenapa dengan tangan Lara yang disimen, mereka buka cerita sebenar melalui perkongsian di Instagram milik Lara.

Jatuh ketika bermain. “Lara complain sakit tangan, lengan mula bengkak”

Okay lah since ramai yang tanya, cerita dia macam ni..

Balik je dari Langkawi hari tu, Lara pun macam biasa main dengan kawan kawan kat kawasan rumah.. biasa lah lama tak jumpa kawan.. excited.. tetiba time lari lari tersungkur dan jatuh atas jalan.

Seluar koyak, lutut berdarah.. Daddy pujuk masuk mandi dan bersihkan luka.. mula mula tak perasan, tetiba Lara complain sakit tangan dan lengan mula bengkak..

Bawak pergi emergency, terus buat XRay.. 2 tulang patah.. 😥

Dalam perkongsian seterusnya, mereka juga memaklumkan sejurus pergi ke hospital, malam yang sama juga pembedahan selamat dijalankan selama 30 minit.

Emergency manipulation surgery was done the same night. Alhamdullillah, the surgery went well in just 30mins.

Doakan Lara cepat sembuh okay?

Bangun pagi rasa tangan berat, disimen 30 hari

Woke up the next day feeling confused.. ape benda berat kat tangan ni?

Tapi tangan dah tak sakit dah.. gonna rock this cast for 30 days..

Perkongsian itu mendapat perhatian dari pengikut Instagram Lara dan rata-rata mendoakannya cepat sembuh.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Anak Saya Ini Kategori  ‘Baby ‘PKP’.” Paranoid Soal Keselamatan Ketika Covid-19, Elfira Selesa Duduk Rumah

Bergelar ibu kepada seorang cahaya mata lelaki  bernama Muhammad Rayyan Khalaf ternyata membuatkan aktres genit Elfira Loy sedikit paranoid dalam hal yang membabitkan keselamatan dan nyawa diri di musim pandemik COVID-19 ini.

Pada satu tahap  isteri kepada  Faris Khairol Anuar ini lebih selesa menghabiskan masa di rumah memberi sepenuh perhatian menjaga anaknya.

“Mendengar kes wabak COVID 19 ini meningkat saban hari, jujur buat saya sedikit takut dan curiga dengan apa saja kemungkinan. Perasan itu menjadi jadi apatah lagi saya ada anak berusia 14 bulan.

“Saya sampai satu tahap bimbang jika lalai dan tersilap langkah dalam mematuhi SOP, ia akan memudaratkan diri, anak, suami dan orang terdekat. Kalau boleh saya tak nak lama lama berada di luar.

“Kita punyalah jaga SOP dan berhati hati, tapi rasa sedih apabila ada segelintir yang ambil mudah bab itu. Ada yang macam tak makan saman walaupun akan dikompaun RM1000 jika tidak memakainya. Tapi kalau kita sama sama sepakat menjaga diri dan sekeliling terutama dengan memakai pelitup muka, itu sudah bagus,” katanya yang dilantik selama setahun mewakili jenama Himaya.

Mengalih bicara mengajaknya bercerita mengenai fasa indah bergelar ibu saat ini, Elfira memaklumkan anaknya kini sudah boleh berjalan dan berdiri.

“Saban hari, ada saja keletahnya yang mencuit hati. Saya tak ketinggalan berkongsi apa saja detik atau momen indah fasanya bertambah umur di Instagram. Cuma anak saya ini kategori  ‘baby’ Perintah Kawalan Pergerakan (PKP).

“Dia tak berjumpa sangat dengan orang di luar. Masanya pun banyak dihabiskan di rumah. Saya tak mahu ambil risiko. Dia juga yang jenis ‘happy go lucky’ dan gemar tersenyum. Cuma kalau ada orang  datang rumah, dia susah nak mendekati mereka dan ambil masa untuk jadi mesra.

“Dia macam seolah olah tahu dengan situasi pandemik sekarang yang tak boleh sewenang wenangnya bercampur dengan orang ramai,” katanya yang selain mewakili jenama berkenaan juga turut memberi input termasuk pemilihan warna serta fabrik pelitup muka itu.

Kata pemilik nama penuh Nurul Elfira Loy Ahmad Sabri ini, baginya pelitup muka kini bukan hanya keperluan, ia juga seperti satu tanggungjawab yang sangat besar maknanya.

“Suka atau tidak, kita kena biasakan norma baharu ini. Saya sedar pemakaian pelitup muka ini jika tidak kena materialnya boleh melemaskan dan memberi kesan kepada kulit muka. Jadi kena pilih yang bagus seperti Himaya.

“Kita kena sedar kegagalan kita memakai pelitup muka bukan hanya memberi kesan kepada diri sendiri, tapi orang sekeliling juga. Belajarlah untuk terus membiasakannya demi kebaikan bersama. Kita jangan mementingkan diri sendiri. Sama sama beringat,” katanya.

“Saya mendengar banyak maklumbalas daripada golongan bertudung di luar sana yang menyatakan kesukaran mereka untuk mendapatkan pelitup muka yang mudah dipakai oleh wanita bertudung.

“Kebanyakan pelitup muka yang dijual memerlukan mereka memakai sambungan (mask extender) dan ini agak merumitkan jika mereka tidak mempunyai sambungan berkenaan. Justeru, Himaya muncul tepat pada waktunya bagi memberikan pilihan yang lebih selesa kepada golongan wanita bertudung. Malah ia juga boleh dipakai golongan wanita tak bertudung dan lelaki,” katanya

Bagi menarik perhatian lebih ramai pengguna, Himaya menjalin kerjasama Elfira. Pelantikan Elfira dibuat memandangkan ia sesuai dengan penampilannya yang bertudung serta mempunyai jumlah pengikut yang ramai di platform sosial media.

“Selain itu, Elfira juga mempunyai imej yang bersih dan beliau turut menggalas tanggungjawab dengan baik bukan saja sebagai seorang artis tetapi juga sebagai seorang ibu, anak dan isteri,” katanya.


“Rezeki Dah Sepasang…Cantik Allah Atur.” Suami Kongsi Berita Siti Nurhaliza Selamat Lahirkan Bayi Lelaki. Tahniah!

Penyanyi terkenal, Datuk Seri Siti Nurhaliza selamat melahirkan bayi lelaki di sebuah pusat perubatan di sini pagi tadi.

Siti melahirkan bayi seberat 3.84 kilogram itu secara pembedahan. Menerusi kenyataan yang dikeluarkan pihak syarikatnya, penyanyi nombor satu negara ini dan bayi berada dalam keadaan baik.

Isnin, 19 April 2021 bersamaan 7 Ramadan 1442H, Dato’ Sri Siti Nurhaliza selamat melahirkan bayi lelaki di sebuah pusat perubatan di Selangor, pada pukul 6.21 pagi.
Bayi seberat 3.84 kilogram itu dilahirkan menerusi kaedah pembedahan.

Suami penyanyi popular itu, Datuk Seri Khalid Mohamad Jiwa bersyukur dengan kelahiran cahaya matanya itu.

“Apa yang penting bagi saya adalah proses melahirkan bayi berjalan dengan baik, isteri dan anak juga sihat, stabil dan proses melahirkan telah berjalan lancar,”ujarnya dalam kenyataan tersebut.

Dato K dan isteri  dalam pada itu turut menzahirkan rasa syukur dan terima kasih di atas doa keluarga, saudara mara, sahabat handai, peminat, media dan orang ramai.

Selain itu, mereka juga ingin mengucapkan terima kasih kepada pihak doktor dan jururawat yang diketuai oleh Dr. Leong Wai Yew dari Alpha IVF & Women’s Specialist yang telah menjalankan tanggungjawab dan khidmat terbaik sepanjang proses Siti melahirkan.

Pasangan ini juga berterima kasih kepada Pengasas dan Pengarah Alpha IVF & Women’s Specialists, Dato’ Dr. Colin Lee Soon Soo, yang menjayakan program In Vitro Fertilization (IVF) bagi kandungan Siti yang pertama iaitu Siti Aafiyah dan anak yang kedua ini juga.

Kelahiran anak kedua pada bulan Ramadan penuh keberkatan ini diharapkan akan mengurniakan limpahan rezeki serta rahmat Allah s.w.t.


Baca Doa Bahasa Melayu Dan Ucap ‘Terima Kasih’ , Amalan Ibu Ini Tarik Perhatian Netizen.

Doa ibu itu tiada hijab. Setiap doa yang diucapkan kepada anak akan memberi kebahagiaan dalam hidup.

Namun nak berdoa ada caranya. Sebagaimana perkongsian wanita ini. Jika biasanya doa mengguna bahasa Arab, sebaliknya menggunakan pendekatan bahasa melayu untuk berdoa.

Nak tahu caranya, ikuti perkongsian beliau.

DOA SPESIFIK UNTUK ANAK?

Ramai tanya saya apa amalan atau doa spesifik yg saya amalkan utk anak.
.
To be honest,
saya takde amalan atau doa spesifik.
.
Apa saje surah/ayat/doa dlm hadis dan quran yg khusus untuk kesejahteraan anak dan keluarga— amalkan je mana2.

Dalam bahasa Melayu

Tapi selalunya saya lebih suka buat doa sendiri. Dalam bahasa melayu. Dengan “style” yang mungkin berbeza sikit dari apa yg biasa kita dengar.
.
Style doa yg biasa kita dengar:
“Ya Allah jadikan lah anakku anak yg soleh, taat kepada ibu bapa. Berikan lah anakku akhlak yg baik. Bla bla..”

Jelas pengucapannya

Tapi saya lebih suka doa camni:

“Ya Allah, terima kasih kurniakan kami anak yg soleh, rajin solat, taat kepada kami. Terima kasih kurniakan kami anak yg bijak berfikir, pandai buat keputusan, tahu beza baik buruk. Terima kasih kurniakan kami anak yg rajin tolong kami. Bla bla..”

Just tukar perkataan “jadikanlah” atau “berikanlah” kepada “terima kasih..”

Pastu masa doa tu, saya suka baca kuat2, sebut jelas2, guna perkataan mudah2 supaya anak dengar dan faham.
So anak yg aminkan kat sebelah pun rasa berbunga-bunga dan berkobar-kobar utk jadi seperti yg didoakan ibu bapa. Dan lama2, dengan izin Allah, anak akan betul2 jadi baik, soleh, rajin, penyejuk mata ibu bapa.

Dan sekarang, bila Haikal pun dah pandai baca doa lepas solat, dia pulak yg—

“Ya Allah, terima kasih kurniakan aku ibu bapa yg penyayang, penyabar, pemurah, selalu belikan mainan dan komik.”

Wah dia pulak saiko kita balik.

Tapi itu lah the power of “TERIMA KASIH” yg kita selalu lepas pandang. Kajian menunjukkan, by saying “terima kasih” je pun sebenarnya boleh hilangkan sedih, kecewa dan marah dlm diri.

When you’re grateful, you’ll be at your best state of mind and emotion.
.
Allah sentiasa ikut sangkaan kita.
Kan?
Bila kita banyak berterima kasih,
lebih banyak lagi nikmat diberi utk kita terima-kasih-kan.

Malam ni sebelum tidur, boleh try doa kuat2 camni sebelah anak. You’ll slowly see the difference, insyaAllah.

Jangan pernah berputus asa dgn doa.
Walaupun di saat kita buntu tak tahu apa yg nak didoakan.

Sebab Allah itu sentiasa tahu apa yg dimahukan oleh hati. Walaupun ketika hati sendiri tak terluah apa yang ia mahu.

Semoga bermanfaat!

Sumber:  Adlil Rajiah

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Rupanya Ini Rahsia Suami Yang Isteri Kena Tahu. Barulah Makin Intim Selalu

Untuk memastikan kebahagiaan rumahtangga, suami isteri kena saling menghargai antara satu sama lain. Sikap saling melengkapi akan membuatkan jalinan kasih sayang sentiasa berpanjangan. Namun, kadang kala, isteri alpa dengan apa kemahuan suami.

Jom semak panduan ini. Semoga para isteri akan lebih memahami keperluan suami.

1. Suami berkeinginan untuk di hormati.

Jika dipilih antara cinta atau rasa dihormati bagi lelaki dan suami. Maka suami akan memilih untuk rasa dihormati berbanding rasa dicintai. Ini adalah sangat berbeza bagi wanita yang mana mahu dicintai.

Adalah amat susah bagi lelaki untuk pulang ke rumah yang mana dirinya tidak dihormati. Justeru, isteri perlulah meletakan rasa hormat kepada suami sebagai asas dan prioriti dalam rumah tangga.

Tiada hormat maka tiadalah cinta yang dapat diberikan oleh suami. Amat sukar bagi seorang suami yang bersusah payah mencari rezeki untuk keluarga dan apabila pulang kerumah tiada rasa hormat diberikan kepadanya.

2. Suami ingin memiliki isteri yang setia.

Apabila dikatakan memiliki isteri yang setia bukanlah bermakna memiliki isteri yang tidak curang. Namun, sifat curang pasangan merupakan cara yang paling cepat dan mujarab untuk menghancurkan sesebuah rumah tangga.

Suami memerlukan isteri, atau wanita dalam hidupnya. Walaupun, ada suami yang menyangka bahwa dia boleh hidup tanpa wanita. Namun, hakikatnya lelaki amat memerlukan isteri.
Justeru, berilah apa yang suami inginkan, kesetian. Kesetian bermaksud memiliki isteri yang sentiasa ada bersama mereka ketika susah dan senang.

3. Suami sentiasa mahu keperluan hubungan intim dipenuhi.

Setuju atau tidak, hubungan intim merupakan satu keperluan bagi suami. Walaupun, perkara ini tidak dibincang secara terbuka. Namun, fisiologi dan biologi suami amat memerlukan hubungan intim sebagai salah satu perkara yang diinginkan daripada suami.

Menolak atau mencari alasan untuk tidak bersama suami merupakan salah satu yang menyebabkan suami rasa di reject.

4. Suami secara semulajadi memikirkan tentang perempuan.

Maksud berfikir tentang perempuan bukanlah bermaksud suami curang kepada isteri, atau suami berfikir untuk kahwin dua, atau suami berfantasi dengan perempuan lain.

Cuma itu adalah lumrah dan sifat lelaki dan perkara ini dirahsiakan dan tidak diberitahu kepada isteri. Ini adalah lumrah atau cara otak lelaki berfikir secara langsung atau tidak langsung.

Untuk mengelakan suami daripada berfikiran seperti ini.

Berikan 3 perkara asas yang disebutkan tadi. 1. Hormat 2. Setia 3. Hubungan intim
Insyallah, suami akan teragak-agak untuk cari lain jika 3 perkara ini dipenuhi dan akan suka dan berusaha untuk mengembirakan hati isterinya. Contohnya: Beri duit lebih, bawa makan angin, beri hadiah mahal dan akan lebih mahu mendengar dan memenuhi permintaan isteri mereka.

5. Suami suka mengembirakan hati isteri.

Suami secara semulajadi mahu dan ingin mengembirakan hati isteri. Cara suami mengembirakan hati isteri adalah dengan berkerja kuat untuk mencari duit untuk isteri dan keluarga. Kenapakah suami berkerja kuat? Bukankah untuk mengembirakan hati isteri?

Kadang kala suami sanggup mengambil risiko berniaga untuk menambahkan pendapatan kelurga. Kenapa suami sanggup bersusah payah? Bukankah untuk memenuhi keperluan isteri.

Suami juga suka dan berusaha untuk memberi hadiah kepada isteri. Jadi pakailah dan hargailah pemberian suami.Walaupun demikian, isteri janganlah mengungkit dan mencari kesalahan suami tentang apa yang dia tidak buat untuk isteri. Atau mencari jalan untuk mengagalkan usaha suami untuk mengembirakan hati isteri. Contohnya dengan mempertikaikan harga barang yang dihadiahkan suami.

6. Suami suka isteri yang sentiasa berpesan kepada mereka.

Suami suka isteri yang sentiasa berpesan perkara-perkara yang baik kepada mereka. Nasihat secara hikmah dari isteri ini akan menyebabkan suami rasa dan mahu menjadi suami dan muslim yang lebih baik. Jangan paksa suami, kerana tiada paksaan dalam Islam. Juga memaksa suami jarang sekali berkesan.

Isteri yang baik sentiasa berpesan kepada suami agar solat berjemaah dan masjid, meminta solat subuh bersama atau tolong kejutkan suami. Puji kekacakan suami sekiranya dia bercukur atau mengemaskan diri. Perkara perkara kecil ini merupakan perkara yang disukai suami tetapi tidak diberitahu kepada isteri.


”Tarik Nafas Dalam-Dalam…” Doktor Ceritakan Detik Cemas Apabila Mangsa Insiden LRT Tiba Di Hospital.

Semalam negara dikejutkan dengan berita insiden dua gerabak transit aliran ringan (LRT) laluan Kelana Jaya bertembung di terowong berhampiran KLCC.

Kejadian tular di media socmedia yang melaporkan kejadian yang melibatkan 213 penumpang. Rata-rata warganet yang mengikuti berita melahirkan rasa terkejut dan sedih.

Tindakan pantas para penyelamat bergegas ke tempat kejadian amat dikagumi. Malah penumpang segera dihantar ke pusat perubatan yang berhampiran.

Rentetan daripada itu, seorang pegawai perubatan menceritakan detik cemas di hospital kala merawat pesakit. Bayangkan pesakit dihantar dalam jumlah yang ramai ada antaranya dalam keadaan parah. Lebih mencabar apabila hospital juga sedang bergelut dengan pesakit yang ramai dijangkiti covid-19.

Bukan calang-calang untuk hadapi situasi cabaran ‘berganda’ ini. Ikuti lanjut perkongsian ini.

Bencana LRT Semasa Pandemik

Semasa pandemik, hospital-hospital di seluruh Malaysia bergelut dan berhempas pulas untuk menempatkan pesakit-pesakit Covid saban hari. Apabila, saya masuk untuk bekerja pada pukul 10 malam di Jabatan Kecemasan & Trauma HKL, saya dikejutkan dengan berita bahawa terdapat insiden dua gerabak transit aliran ringan (LRT) laluan Kelana Jaya bertembung di terowong berhampiran KLCC.

Terdapat 213 orang penumpang dalam gerabak tersebut. Sebelum saya masuk, terdapat 3 pakar Kecemasan yang bertugas iaitu Dr Nurul Liana, Dr Azman dan Dr Khairul Izwan. Kejadian dikhabarkan berlaku pada pukul 8.33 malam.

SIAP SEDIA MANGSA

Kira-kira setengah jam sebelum saya masuk, Dr Liana dikejutkan dengan 3 pesakit kritikal yang datang serentak. 5 minit selepas itu, 12 ambulans tiba. Dr Liana segera menghubungi Ketua Jabatan kami, Datuk Dr Mahathar dan dengan cemas melaporkan situasi.

“Tarik nafas dalam-dalammm…” Datuk Mahathar menenangkan Dr Liana. Dia mendengar setiap butir cerita. Pusat Panggilan Kecemasan memaklumkan ada 47 mangsa.

Kami selalu mengusik Dr Liana kerana kerapkali insiden ‘bencana’ berlaku ketika dia bertugas. Dia pula tetap ‘rancak’ walaupun sarat mengandung.

Dari perkiraan Datuk Mahathar, dengan mengoptimakan staf, kami masih dapat menampung pesakit asalkan tidak melebihi 50 orang. Tambahan pula, agak dikhuatiri jika pesakit yang salah dibawa ke hospital yang salah.

Misalnya, pesakit dengan kecederaan otak tidak harus dibawa ke hospital yang tidak ada pakar neurosurgeri. Maka semuanya diterima oleh HKL. Jika mangsa lebih dari 50, kami akan ‘berkongsi’ pesakit-pesakit dengan hospital-hospital lain. Ini pernah kami lakukan pada masa lalu.

Di tempat kejadian, sudah ada lebih 10 ambulans dari Angkatan Pertahanan Awam Malaysia, pasukan ambulans Bomba dan Penyelamat, pasukan St John’s Ambulance Malaysia dan pasukan ambulans dari Hospital Kuala Lumpur.

Apabila masuk kerja, saya sedar, perkara pertama adalah untuk memahami situasi. Setelah ini saya lakukan dan mendapat semua maklumat, saya mula fikirkan tentang penempatan pesakit-pesakit di setiap zon. Kita perlu besarkan setiap zon.

Maka saya membuat ‘ briefing’ ringkas di zon merah dan zon kuning yang tidak terlibat dengan kes-kes Covid. Semua petugas syif petang diarahkan untuk tidak pulang dan bersama-sama petugas syif malam menyelesaikan setiap kes.

SENARAI NAMA PESAKIT DI WHITEBOARD

“Penyelia-penyelia, buka katil-katil kanvas di zon-zon tambahan. Team leader malam, agihkan semua staf untuk ambil pesakit. Sister, gunakan tag lain warna untuk asingkan pesakit insiden dan pesakit yang lain. Sila senaraikan semua nama pesakit insiden di ‘whiteboard’.”

Saya tahu, semua petugas syif petang keletihan kerana sudah sampai masa untuk mereka pulang. Tetapi mereka sangat tabah dan sabar. Tidak ada satu wajahpun yang memperlihatkan riak wajah yang tidak suka dengan arahan ini. Sebaliknya semua nampak bersemangat.

Saya bernasib baik, kerana selain 3 pakar yang sudah ada, ada lagi pakar-pakar lain yang datang dari rumah – Dr Ibrahim, Dr Rathini, Dr Hafiz dan Dr Amira sudahpun sampai. Malah ada pakar kecemasan, Dr Shah Jahan dari Hospital Sungai Buloh yang turut serta. “My house dekat jer,” katanya.

Pakar-pakar ini dibahagi-bahagikan ke setiap zon untuk merawat pesakit bersama pasukan kami.

Ketua Jabatan kami, Datuk Dr Mahathar pun tiba sejurus selepas itu dan mula memantau semua perawatan pesakit. Hati kami semakin berbunga kerana pengarah kami, Datuk Dr Heric Coray sudah tercegat di tepi pintu.

Sementara Datuk Mahathar dengan pantas dan teliti memeriksa pesakit-pesakit malah ada yang sudah siap dibuat pemeriksaan ultrasound, Datuk Herric pula kami berikan maklumat insiden.

Dia sangat membantu, dengan memberikan arahan kepada pasukan kejururawatan untuk melihat katil-katil wad bagi menampung tambahan pesakit. Dia tidak sedikitpun mengganggu tugas kami dan saya tahu, fikirannya berligat mahu memudahkan semua kerumitan ini.

Saya katakan kepadanya, “Datuk, we have 42 patients in the green zone and they are all queing up for X-Ray in the emergency department. If we can get the radiologist to open their X-Ray department, we can send those who can walk there and speed up all X-Rays.”

Sepantas itu, dia terus menelefon ketua jabatan radiologi, Dr Shantini. Dr Shantini terus bersetuju. Dr Amira selepas itu mengumpulkan semua pesakit yang perlukan X-Ray dari zon hijau dan seramai 19 orang dihantar untuk secara berkumpulan. Ianya menjadi pantas.

Pakar-pakar Neurosurgeri, Anestesiologi, Surgeri dan Ortopedik juga turun dan bersama mereka keputusan pembedahan dan kemasukan wad juga pantas setelah semua pesakit diperiksa dan distabilkan oleh pasukan kami.

Dengan kekuatan dua syif seramai sekitar 400 orang, Pegawai-pegawai perubatan, Penolong Pegawai Perubata, Jururawat dan Pembantu Perawatan Kesihatan bekerja pantas dan tanpa henti.

Malah kami juga melihat ‘houseman’ yang membantu tanpa mengira lelah setelah seharian bekerja. Terdetik juga di hati saya, ‘mereka lebih dari layak diberikan jawatan tetap dan bukan hanya kontrak’. Semoga Jabatan Perkhidmatan Awam dan Kementerian Kewangan dapat membuat rancangan yang baik untuk mereka.

Sementara semua ini berlaku, pesakit-pesakit Covid atau bukan-Covid yang sudah sedia ada di jabatan tetap dirawat seperti biasa.

SITUASI MENJELANG TENGAH MALAM

Menjelang pukul 12, seramai 67 pesakit sudahpun ada di jabatan kami dan pasukan yang ada berkerja dengan efisyen. Respons di tempat kejadian sudah diisytiharkan ‘stand down’ pada pukul 11.37 malam.

Pasukan kejururawatan telah menyediakan katil-katil di hospital untuk semua yang perlukan ICU dan Wad. dari 67 pesakit, 6 adalah kritikal, 19 separa kritikal manakala 42 adalah tidak kritikal.

Kami juga perlu memeriksa suhu badan dan memastikan mereka tidak ada gejala Covid semasa memberikan rawatan. Malah bagi setiap pesakit yang perlukan kemasukan wad, ujian RTK antigen atau Gene Expert PCR dibuat.

Akhirnya, menjelang pukul 1 pagi, semua pesakit selesai diperiksa dan telah ada perancangan rawatan. Maka pada pukul 1.25 pagi, kami semua mengadakan sesi ‘debriefing’. Semua gembira kerana insiden ini dapat ditangani dengan amat efisyen berkat kerjasama semua di HKL. Kami melepaskan petugas syif petang untuk pulang.

Datuk Dr Mahathar mengucapkan terima kasih kepada semua petugas dan akhirnya dia mengisythiharkan ‘stand down’ tepat jam 1.38 pagi.

Walaupun insiden ini dapat ditangani, ‘loceng’ terus berbunyi bagi kes-kes Covid yang datang ke hospital membawa pesakit yang tercungap-cungap. Dua daripada mereka terpaksa kami ‘tidurkan’ dan pasangkan mesin ventilator.

Bencana seperti ini tidak memilih masa malah masih boleh berlaku ketika pandemik dan mengusutkan lagi keadaan.

Tidak kira walau apapun krisis yang menimpa, kita harus tenang, rasional, sabar dan bersatu hati menyelesaikan setiap masalah.

Jika semua mencurahkan tenaga untuk ‘menjambatankan’ setiap jurang, setiap ribut dapat kita hadapi bersama.

Sumber: Dr Alzamani Mohammad Idrose


“Bermula Sakit Kepala Anggap Migraine Biasa, Sampai Disahkan Sakit Buah Pinggang Tahap 5.” Take Note Semua, Jadikan Iktibar Sebelum Terlambat.

Penjagaan kesihatan amat penting untuk kekal sihat. Namun gaya hidup yang tidak sihat akan menjejaskan rutin harian. Ia termasuk masalah kesihatan sakit kepala yang dianggap ‘penyakit biasa-biasa aje’.

Namun jika dibiarkan tanpa nasihat doktor, rupanya ia akan menjejaskan kehidupan sehingga akhir hayat.

Sebak dengan luahan wanita ini yang disahkan menghidap sakit buah pinggang tahap 5 ekorang mengganggap sakit kepala hanya biasa-biasa aje tanpa rawatan susulan atas nasihat doktor.

Moga kisah ini menjadi iktibar buat semua.

________________________________________

Bermula dengan SAKIT KEPALA YANG DIANGGAP MIGRAINE BIASA, sampai disahkan sakit buah pinggang tahap 5.

Sini aku jawab gais, ikutkan sakit buah pinggang ni datang tanpa kita sedar. Aku tak sakit apa2 pon.
Elok je boleh berjoget, tapi siapa sangka. Jom baca, jangan suruh aku lukis. Ni aku kongsi pengalaman aku.
Simptom2 yang terjadi pada aku adalah kerap kencing, selalu letih dan kadang2 jadi sesak nafas..

Korang nak tahu tak cmna cerita aku dpt tahu aku ada sakit buah pinggang ni? kot2 ada yg nk tahu, leh la aku kongsi2

1. korang biasa tak tengok status aku sebelum ni aku sllu cakap sakit kepala? ha tu la dia punca nya.. apa aku buat masa aku sakit kepala ? aku amik mc jela. pastu mkn pain killer. itu je rutin aku. tanpa buat check up apa2 dkt klinik tu. sbb ?? sbb aku anggap aku cuma migraine biasa wlupon tiap kali cek bp sentiasa bcaan tggi . tp aku xfollow up, sbb aku anggap aku cek bp ngam2 masa sakit kpla sbb tu bp sokmo tggi. Jelas tak yg no 1 ni?

2. Masa aku pegi klnik swasta 1 hari tu, dia cek bp aku mmg tggi sampai la dia sruh aku amik darah utk pemeriksaan lanjut utk kesan lain2 penyakit. sbb doc dh detect aku ni ada DARAH TINGGI. dia bg surat temujanji utk amik darah, tp masa tu kene bayau rm180. aku rs mcm ah mhl. malas la jadi daripada situ, aku pegi Lain2 klinik kalau aku sakit kepala nk dptkan mc dan ubat. So dkt no 2 ni, ko kene phm, jgn pegi Lain2 klinik, nk pegi tu biar klinik yg sama senang doc nk follow up. hurm syuk2.

3. sampai lah kat umah aku ni ada mcm2 jenis ubat tahan sakit yg dtg dr pelbagai klnik. so wktu aku sakit je aku just cari mc dkt klnik. ubat2 aku xbeli dh sebab aku dh ada byk stok ubat kt umah. so time sakit je aku telan je mana2 ubat asalkan aku hilang sakit kepala. bila dh kerap mkn ubat tahan sakit, silap nya aku kat sini aku kurang minum air masak. ada phm x geng? minum air masak tu, betapa penting nya air masak INak rezeki makin.

4. sampai la 1 hari ni bila dah hari2 sakit kepala, korang tahu tak apa jadi dekat aku? muka aku Lumpuh sebelah beb, kelakar kan? e muka cun tp senget apa benda doh. muka aku sblh kanan je yg berfungsi. sebelah kiri lg xberfungsi. nasib baik pakai mask. korang leh google nama penyakit ni “bells palsy” .

5. ok cmna aku boleh tahu aku kene bells palsy? ok ni, aku nak kunyah makanan xlepas, nak minum air pon bersembur balik air kuar dari mulut, nk kembangkan hidung sblh pon xlepas, nk tutup mata sebelah xboleh, nk muncung kan bibir pon dia naik sebelah je G nama pon Lumpuh sebelah, Langsung xberfungsi dh. tp aku cite kat sapa2 aku kene bells palsy ni, sbb malu kot muka senget tp bells palsy ni bkn Lumpuh selamanya, dia cuma sekejap je mcm aku kene dalam 2 minggu saja.tp ada org kene berbulan2. Nak rezeki makin.

6. bila muka dah lumpuh ni aku xpegi klinik pon. malas la benda leceh kot. & sampại la kene marah ngan member cakap sruh pegi klinik. aku pon pegi jugak la klnik swasta tu, cek punya cek dia cakap berlaku sbb aku ada darah tinggi. dia pon suggest aku pergi klinik kerajaan sbb katanya situ ada fisioterapi, almaklum ler muka Senget dh. so kene dapatkan rawatan dkt klinik kerajaan.

7. bila dh buat rawatan kt klnik kerajaan, dorang pon amik la test air kencing aku, cek gula, amik darah. tp result darah dpt seminggu lps daripada tu. Lmbt sikit la. dorang cek belaka lah sbb aku kne bells palsy ni. dkt situ saja doctr bg aku byk tarikh temujanji, sbb dia nk tgk bp aku dari msa ke smasa.

8. sampai la tarikh aku kene jmpa doc utk result darah, sume bacaan Alhamdulillah baik2 saja. tp part buah pinggang tu bacaan nya tggi doctr pon mcm risau benda ni 1 kesilapan. jd dorang xnak memandai2 dorang refer aku untuk rujuk pakar buah pinggang dekat Hospital Ampuan Tungku Afzan. so bermula dari Sini la aku tahu aku ada sakit buah pinggang, dan berharap result daripada klinik kerajaan tu ada Lah kesilapan.

Sumber: Adinda Syuhada


Jangan Kunjung Mengunjung Dan Ziarah Kubur Aidilfitri Ini. Ini Nasihat Datuk Dr Noor Hisham Abdullah.

Tentu sayu hati dan wajah ayah bonda dimain di mata terkenang orang tua di hari raya. Namun perlaksanaan Perintah Kawalan Pergerakan Bersyarat (PKPB), orang ramai tidak dibenarkan pulang ke kampung merentas negeri demi mengelak penularan covid-19.

Walaupun Perdana Menteri, Tan Sri Muhyiddin Yassin mengumumkan PKPB dilanjutkan hingga 9 Jun ini dengan kebenaran menziarah ketika musim perayaan dalam negeri, ini tidak bermakna kita menyalahgunakan kelonggaran sepanjang musim perayaan kerana tindakan itu boleh mengakibatkan peningkatan kes covid -19.

Begitu juga peringatan yang dinyatakan oleh Ketua Pengarah Kesihatan Datuk Dr Noor Hisham Abdullah mengenai amalan kunjung-mengunjung dan menziarahi kubur pada Aidilfitri tahun ini. Beliau menjelaskan Kementerian Kesihatan Malaysia (KKM) tidak akan mengeluarkan dasar atau prosedur operasi standard (SOP) tambahan menjelang Aidilfitri ini. KKM bukan mengeluarkan dasar tetapi lebih berbentuk nasihat kepada individu dan keluarga supaya jangan amalkan kunjung-mengunjung dan menziarahi kubur pada tahun ini.

“Memang ada kelaziman kunjung-mengunjung dan ziarah kubur setiap kali menjelang hari raya.

“Tetapi, kali ini di luar kelaziman dan kita kena lihat cara bagaimana kita merayakan Aidilfitri kali ini dengan cara tiada kunjung-mengunjung atau menziarahi kubur.

“Apa yang penting kita kena putuskan jangkitan dan kalau boleh beraya secara tertutup iaitu sesama keluarga saja dan kurangkan aktiviti berkunjung dan kalau boleh jangan,” katanya pada sidang media harian Covid-19 di KKM, Putrajaya, hari ini.

“Hanya tahun ini saja dan jika kita boleh patuh kepada nasihat KKM, kita boleh putuskan jangkitan Covid-19 dalam kalangan masyarakat kita.

“Sebab Covid-19 masih ada di dalam komuniti, jadi kalau kita terdedah dan membawa pulang virus ke rumah dan kita menjangkiti mereka yang berisiko tinggi.

“Jadi kami menasihatkan kepada setiap individu, keluarga dan masyarakat untuk pastikan kita jaga kita, kita jaga keluarga kita dan kita jaga masyarakat.

“Ini adalah tanggungjawab bersama, bukan hanya di pihak kesihatan dan kerajaan, tetapi setiap individu dan keluarga perlu ambil iktibar dan jaga diri sendiri,” katanya.


Walau Ada Anak, Kasih Sayang Suami Isteri Kena Makin Kuat. Sentuhan Buat Hubungan Lebih Mesra. Ini Yang Pasangan Kena Buat Setiap Hari!

Kesibukan itu ada kalanya tanpa disedari  menyebabkan sesetengah daripada kita mengabaikan pasangan. Lama-kelamaan ia menimbulkan satu jurang dan akhirnya akan membuatkan hubungan makin renggang.

Si isteri sibuk menguruskan rumah tangga dan anak-anak membuatkan anda terleka hingga mengabaikan pasangan. Bagi sesetengah orang, itu perkara biasa namun dibiarkan berlarutan boleh mengakibatkan hubungan suami isteri semakin sepi.

Tapi awas inilah yang akan menyebabkan rumah tangga mula memasuki fasa konflik. Pakar motivasi menyarankan suami isteri yang mula merasakan kehambaran dan kebosanan dalam rumah tangga dengan cara belajar jadi romantis.

Mungkin ada perasaan malu untuk bermanja dengan pasangan seperti waktu bercinta dahulu. Tetapi anda harus mencubanya dan selalu mempraktikkannya demi memperbaiki hubungan yang mula pudar. Jadikan tip di bawah ini sebagai panduan:

1. Pegang dan usap selalu tangan pasangan. Sentuhan buat hubungan lebih mesra. Kena buat setiap hari!

2. Ubah susun atur perabot di bilik tidur untuk membangkitkan suasana baru dan segar. Letakkan pewangi untuk menghidupkan suasana yang menarik di kamar. Boleh juga hidupkan lilin aromaterapi.

3. Bangkitkan suasana romantis di rumah atau bilik tidur dengan memainkan muzik lembut dan romantik. Alunan muziknya sekadar cukup untuk telinga anda berdua sahaja. Lebih menarik muzik atau lagi kegemaran anda berdua.

4. Rancang dan sediakan hidangan yang istimewa dan digemari oleh pasangan. Hendak menawan hati suami kenalah gembirakan perutnya.

5. Cari peluang untuk bercuti bersama, bukan bersama anak-anak tetapi hanya anda berdua. Jangan bercuti di tempat yang terlalu ramai orang sebaliknya cari tempat yang damai di mana anda boleh berdua-duaan menikmati saat yang menenangkan.

6. Ajak pasangan beli makanan dan duduk bersantai tepi tasik, taman rekreasi atau tempat yang mudah buat anda. Makanlah sambil berbual. Bila sudah punya anak aktiviti mudah sebegini pun jarang kita buat kan.

7. Lakukan kembali acara mandi bersama yang mungkin sudah lama anda dan suami tinggalkan. Boleh jadi kali terakhir ketika berbulan madu.

8. Berikan hadiah dan ingat tarikh-tarikh penting buat anda berdua. Tidak perlu beri hadiah yang mahal cukup sebagai tanda ingatan. Tetapi, jika anda mampu tiada salahnya.

9. Jangan kedekut hendak memberi pujian terhadap pasangan. Luahkan sahaja apabila pasangan kelihatan cantik dan bergaya.

10. Bilakah kali terakhir anda mengucup dahi atau pipi setelah dia penat bekerja. Tahukah anda bahawa ciuman mesra anda dapat menghilangkan segala kepenatan pasangan. Tekanan sepanjang hari juga turut hilang. Itulah kuasa ciuman anda.


Lajunya! Tak Tersasul Pun, Pejam Mata Kira Bayaran Makanan, Raih Perhatian.

Sebut sahaja Pulau Pinang, pasti kita membanyangkan banyak tarikan dan keindahannya termasuk makanan.

Terletak di barat laut Semenanjung Malaysia, Pulau Mutiara ini, dikatakan ‘syurga’ makanan.

Selain terkenal enakkan nasi kandar, di Pulau Pinang juga menawarkan pilihan begitu banyak makanan jalanan yang menyelerakan.

“Wow! No mesin money! Pejam mata aje kira2.. laju weii.”

Apa yang menarik paparan video menyaksikan, seorang kakitangan kedai berkenaan membuat kira-kira untuk bayaran makanan tanpa menggunakan mesin duit. Namun kadang kala memerlukan pertolongan teman sekerja menggunakan kalkulator untuk jumlah bayaran yang besat.

INGATAN YANG KUAT
Malah, lelaki berkenaan kelihatan mempunyai ingatan yang kuat apabila setiap pelanggan akan menyebut makanan yang dimakanan. Manakala dia akan mengira dengan pantas dan laju sambil memejam mata.

Hanya berdiri dan bertanya pelanggan apa yang dimakanan. Lancar, jelas dan yakin. Nyata bukan calang-calang lelaki ini boleh berbuat demikian.

Situasi ini membuatkan ramai pelanggannya terutama pelanggan dari luar Pulau Pinang mengambil video dan gambar di kedai unik itu.


Bawa Anak Bercuti Bukan Suka-Suka Aje, Tapi Ibu Ini Jelaskan Sebab Pentingnya Aktiviti Ini. Sungguh Inspirasi!

Apabila tiba musim cuti sekolah tentu ibu bapa merancang pelbagai percutian buat anak-anak. Penting ni tau untuk anak-anak. Jika alasan tak ada bajet, kena lah menabung untuk semua ini. Ini kerana bila bawa anak pergi bercuti pelbagai manfaat yang anak-anak dapat.

6 SEBAB SAINTIFIK MENGAPA PERLU BAWA ANAK BERCUTI.

Bawa anak & keluarga pergi bercuti ni perlukan komitmen juga. Tambah anak kecil-kecil, renyah. Kalau bukan kaki jalan, memang konfem x bawa anak berjalan.

Tapi sebolehnya, as parents perlu juga usaha bawa anak-anak bercuti at least SETAHUN SEKALI. Jangan tak tahu, disamping erat hubungan keluarga, ada sebab santifik tau mengapa perlu bawa anak-anak anda bercuti!

1. DAPAT MENCIPTA MEMORI INDAH ZAMAN KANAK-KANAK

Ada kajian oleh Holiday Association di United Kingdom, majoriti respondent bersetuju memori terindah zaman kanak-kanak mereka adalah sewaktu pergi bercuti dengan ahli keluarga.

Alaa anak sekejap je dah besar, kalau tak bawa anak bercuti sekarang, sikit lagi depa dah besar, masuk asrama, kerja & berkahwin.

Alangkah rugi jika anak-anak tiada kenangan indah zaman kanak-kanak.

2. MENGASAH KEMAHIRAN BERFIKIR ANAK-ANAK

Tahu tak, aktiviti ketika bercuti boleh aktifkan beberapa bahagian penting dalam otak anak.

Seperti contoh, aktiviti bina istana pasir, berenang di kolam, berlari-lari di pantai boleh rangsang pemikiran BERMAIN ‘ play system’. Ini sangat penting dalam memperkasakan kebolehan berfikir dan bermain secara bebas.

3. MELAHIRKAN ANAK BER’IQ’ TINGGI

Kanak-kanak yang terdedah dengan pelbagai persikataran mempunyai IQ yang lebih tinggi berbanding yang hanya terperuk di rumah.

Kepelbagaian persekitaran ini akan memberi sumber interaksi dari segi fizikal, sosial & pemikiran pada anak-anak.

Bercuti dikatakan dapat mengasah konsentrasi, menajamkan pemerhatian dan kemahiran untuk belajar.

4. MENINGKATKAN KESIHATAN FIZIKAL ANAK-ANAK

Perasan tak apabila kita membawa orang yang sakit keluar berjalan atau bersiar, mood dan kesihatan nya bertambah baik.

Ini juga yang terjadi pada anak kecil. Keluar dari rutin yang sama, persekitaran yang sama sekali sekali buatkan mood anak lebih ceria, menenangkan minda seterusnya fizikal turut lebih sihat

5. BANTU KURANGKAN HYPER ACTIVE

Kanak-kanak yang di diagnose ADHD seharusnya lebih kerap dibawa ke tempat semulajadi yang hijau.

Kerana persekitaran hijau ni dapat bantu anak lebih fokus, buat anak lebih tenang dan dapat kurangkan tantrum.

Jadi boleh selalu lah plan ke Cameron Highlands ke, janda baik ke atau mana-mana tempat yang serba hijau okey.

6. BUAT ANAK LEBIH POSITIF & GEMBIRA

Selain buatkan family bonding lebih rapat dan akrab, anak-anak pasti lebih gembira. Emosi nya lebih terjaga buatkan anak jadi lebih positif kerana bila kita dalam mood gembira, pelbagai hormon gembira akan terembes.

Bercuti juga salah satu cara paling baik untuk kurangkan ketagihan gajet.

Sebab terakhir adalah kerana kita SEMEMANGNYA BOLEH!

Berhenti beralasan tak cukup duit, tak cukup masa dan sebagai nya. Kerana travel tak semestinya perlukan semua ini. Banyak je percutian bajet dan tips travel sekarang semua di hujung jari.

Setiap hari asyik hadap je kerja pejabat, kerja rumah, ia memang tak kan pernah habis.

Bak kata bijak pandai:

“Waktu muda, kita banyak masa, banyak tenaga, tapi takde duit.

Dah ade duit sikit, masa pulak takde.

Dah tua, masa banyak dan duit pun banyak. Tapi tenaga pulak tiada”

Jadi jom kita hargai apa yang ada dan buat sebaiknya,

Cikjai.


Betulkah Makanan Ini Beri Kesan Pada Tubuh? 6 Mitos Makanan Yang Tak Boleh Dipercayai!

Adakalanya kita takut hendak ambil satu-satu makanan itu kerana bimbang memudaratkan tubuh badan kita. Tak kurang juga ada makanan yang dikaitkan dengan kecantikan kulit, tak kurang juga dengan masalah bau badan.

Soalnya benarkah makanan ini sangat mempengaruhi? Atau ia hanya sekadar mitos? Semuanya terpulang pada diri kita sendiri dan ikutlah kesesuaian badan.

Apa yang kita perlu tahu, setiap kandungan yang terdapat di dalam makanan mempunyai khasiat tersendiri. Mitos atau salah faham mengenai sesetengah makanan ini timbul mungkin kerana sikap masyarakat dulu-dulu yang terlalu berhati-hati. Jadi tepuk dada dan tanyalah selera.

1. Bawang punca badan berbau?

Jangan takut makan bawang kerana bawang bukan punca badan anda berbau. Bau badan muncul apabila peluh bercampur bakteria yang hadir pada lipatan tubuh seperti ketiak.

Bawang hanyalah penyebab suhu tubuh badan meningkat sehingga membuatkan anda berpeluh tetapi bukan bau badan!

2. Biji jambu punca sakit usus?

Ada yang berpendapat memakan biji jambu boleh menyebabkan masalah pada usus. Hakikatnya, penyakit usus adalah disebabkan oleh hadirnya bakteria patogen yang menjangkiti usus besar.

Biji pada jambu tidak mungkin tersumbat di dalam usus kerana biji jambu keluar ketika membuang air besar.

3. Timun punca keputihan?

Ramai wanita gerun memakan timun kerana khuatir berlaku keputihan. Keputihan terjadi kerna keadaan alat sulit yang lembab dan sikap malas menukar seluar dalam sehingga menyebabkan pertumbuhan bakteria. Malah, timun tidak mengandungi bahan yang boleh menyebabkan keputihan.

4. Lemon campur kicap punca sakit perut?

Jika sebelum ini anda pernah disuruh mengamalkan mengambil perahan limau nipis atau lemon dan ditambah dengan kicap untuk menyembuhkan batuk, jangan ragu-ragu melakukannya.

Hal ini kerana, limau atau lemon mempunyai asid tinggi yang dapat membunuh bakteria punca batuk. Kicap pula bertindak sebagai penyeimbang rasa masam dari limau nipis atau lemon. Ia sama sekali tidak memudaratkan perut anda.

5. Buah salak punca sembelit?

Ramai yang menjauhi buah salak kerana khuatir najis akan menjadi keras. Tolak tepi kepercayaan ini kerana buah salak mempunyai kandungan serat yang tinggi sehingga memudahkan anda membuang air besar dengan lancar.

6. Bayam punca urat timbul?

Memilih bayam atau pucuk ubi sebagai menu boleh menyebabkan urat timbul dan sakit. Jangan risau kerana ia tidak benar kerana semua jenis sayuran adalah baik untuk keperluan tubuh malah sayuran ini mengandungi banyak serat untuk melancarkan pencernaan. Sakit urat adalah berpunca daripada toksin yang banyak serta pengambilan garam berlebihan.

7. Buah nenas punca gugur?

Tidak ada bukti ilmiah mengenai hal ini. Malah, nenas mengandungi enzim bromelain yang dapat mencerna protein di dalam makanan agar lebih mudah terserap oleh tubuh. Secara tidak langsung, janin berkembang dengan baik kerana cukup zat. Mengambil nenas membantu mengurangi masalah kolesterol dalam darah, diabetes dan penyakit jantung.


Elak Suis Utama Terbakar, Suami Wajib Buat Langkah Ni Di Rumah Demi Keselamatan Keluarga!

Bahaya datang tanpa kita jangka. Adakalanya walaupun di dalam kawalan kita sendiri, anak-anak mudah terdedah kepada bahaya. Jadi mak ayah kenalah sentiasa awas dengan mana-mana perkara yang boleh mendatangkan bahaya pada anak.

Suis utama rumah walaupun kedudukannya tinggi dan jauh daripada anak-anak, ada perkara yang harus anda periksa dan perhatikan demi memastikan ia sentiasa dalam keadaan baik.

Suis utama ini jika rosak boleh mengakibatkan berlakunya litar pintas dan seterusnya risiko kepada kebakaran dalam rumah ini. Suami kenalah periksa selalu ya.

Periksa ELCB

Buat pengetahuan semua, untuk mengelakkan kejadian litar pintas, ELCB yang berada dikotak suis utama (yang bila kilat kuat dia jatuh, pastu kita tolak naik semula ke atas tu), benda itu adalah sangat penting untuk kita yang berada di rumah memeriksa sebulan
sekali.

Caranya ialah dengan menekan butang ‘push to trip’ di sebelah punat automatik tersebut. Jika setelah ditekan butang ‘push to trip’ automatiknya jatuh bermakna ELCB anda dalam keadaan baik tetapi jika anda tekan ‘push to trip’ dan ELCB anda tidak jatuh, maka
cepatlah menghubungi wireman untuk menukar yang baru.

Rumah anda dalam keadaan bahaya dan risiko kebakaran boleh berlaku. Peringatan bila tekan butang ‘push to trip’ rumah anda akan black out kerana bekalan elektrik telah diputuskan. Jangan bimbang, just tolak semula ke ke atas dan bekalan elektrik anda akan
kembali kepada sediakala.

3 Langkah Mudah

1. Tekan butang ‘push to trip’.

2. Jika butang ‘push to trip’ jatuh semasa ditekan, bermakna ELCB dalam keadaan baik.

3. Jika tekan ‘push to trip’ dan ELCB anda tidak jatuh, cepatlah tukar pada baru.

ELCB- Earth Leakage Circuit Breaker


“Senyum Senget Tu Melting. Daddy’s Daughter, Cute.” Gambar Anak Rizman Nordin Jadi Perhatian Warganet. Comelnya!

Setiap kali memuat naik gambar si kecil ini, pasti mendapat perhatian ramai. Wajahnya yang comel dengan senyuman manis memikat mata yang memandang. Rizqaa Rizman, buah hati pengarang jantung kepada pasangan Rizman Nordin dan isterinya, Nurida Suraya.

Terbaru, wajah si kecil ini tampak cukup manis mengenakan baju kurung yang pastinya direka khas oleh si ayah yang merupakan pereka fesyen terkenal.

Tampil sedondon bersama si ibu, wajah Rizqaa menjadi tumpuan dalam majlis tahlil yang berlangsung serentak dengan majlis aqiqah yang diadakan oleh ayahnya baru-baru ini.

Selain wajah comel Rizqaa yang tampil dengan busana rona merah jambu cair, dihiasi skaf dan reben kecil dikepala membuatkan dia cukup manis.

Seolah-olah tahu diri menjadi ‘perhatian’ lensa kamera, Rizqaa memberikan senyuman manis ketika bergambar membautkan ramai yang cair.

Kecil-kecil dah pandai pose di hadapan kamera, memang bakal jadi model cilik untuk fesyen sentuhan si ayah ni kan.


Sekeluarga Covid-19. Dugaan Besar Keluarga Doktor Ni, Buat Ramai Rasa Sebak!

Tatkala kita melihat sehari demi sehari ada sahaja pertambahan bilangan pesakit yang dijangkiti virus Covid-19. Nyata hal ini cukup membuatkan kita semua berasa bimbang dan dalam masa yang sama akan terasa sebak bila memikirkan bagaimana pula keadaan keluarga mereka yang lainnya.

Membayangkan andai kata ibu atau ayah dijangkiti, bagaimanalah agaknya kehidupan anak-anak mereka?  Apatah lagi jika anak kecil pula yang disahkan mempunyai Covid-19, sungguh tidak sanggup untuk dibayangkan! Tidak tergambar sukarnya menjalani ujian tersebut.

Malah lebih memilukan apabila adanya kes sekeluarga dimasukkan  ke dalam hospital akibat Covid-19 dan kes ini berlaku  di Perak.

Keluarga doktor pakar bersama isteri dan anak-anak mereka telah dimasukkan ke Hospital Permaisuri Bainun, Ipoh selepas mereka sekeluarga disahkan positif Covid-19.

Hal ini telah dikongsikan di facebook Gold Amy Edriena yang juga merupakan isteri kepada doktor berkenaan.

Beliau telah berkongsi status keadaannya ketika ini.

Assalamualaikum doakan kami sembuh positive covid19.

Now admit at ipoh hosp. Suami saya seorang doktor pakar hosp teluk intan di jabatan kecemasan

Melihat posting seperi ini, warganet memberikan reaksi yang pelbagai, ada yang tumpang bersedih dan tidak kurang juga ramai mendoakan kesejahteraan keluarga ini untuk kuat melawan Covid-19.

Menceritakan lebih lanjut setelah satu keluarga disahkan Covid-19 wanita ini turut mengucapkan terima kasib kepada 2 pegawai polis trafic yang telah melancarkan  pergerakan lalu lintas agar mereka sekeluarga dan pesakit lain mudah dan cepat sampai ke hospital.

Bismillah..kami dgn beberapa patient telah dihantar ke hosp teluk intan utk rawatan lanjut….di escort dgn 2 pegawai polis trafic

Alhamdulilah agar melancarkan perjalanan kami terima kasih yg tak terhingga pada semua petugas hosp ipoh hanya Allah dpt balas jasa baik semua setelah 4 hari di hosp ipoh.

Terima kasih pada polis yg bertugas hanya Allah dpt balas jasa kalian


“Betullah Orang Kata, Anak Ni Pengikat Kasih.” -Syatilla Melvin Akui Kehidupan Berubah Setelah Bergelar Ibu.

Apabila bergelar ibu ayah pastinya kehidupan berubah. Segala yang dilakukan semuanya untuk anak-anak.

Begitulah perasaan yang dialami oleh isteri pelakon, Shaheizy Sam, Syatilla Melvin mengakui kehadiran dua zuriatnya mengubah kehidupanya 360 darjah.

Melahirkan rasa syukur melalui perkongsian di instgaram miliknya.

Pasangan ini dikurniakan dua cahaya mata, Syeriv Samheizy pada 9 Mei 2017 dan Sarima Samheizy pada 17 April lalu.

KEHIDUPAN BERUBAH 360 DARJAH

“Bila dh ada anak2 ni kan, hidup kita 360’ berubah! Walaupun depa kecik dan belum faham pasai hidup pasai dugaan tpi anak2 ni lah yg bukak mata kita ibu bapak supaya jadi lebih baik utk diri sendiri dan utk depa.

“Allahuakhbar betapa powernya hadiah2 dari allah ni, sebb anak2 jugak aku kerja lebih keras dari dulu, sebab anak2 la aku belajaq utk besabaq!!

“Bukan senang utk jadi org yg penyabaq, kadang2 kantoi teruk jugak!.

ANAK PENGIKAT KASIH

“Betul lah org kata, anak2 ni pengikat kasih syg antara kita dan laki kita. Nak buat apa pun lani,semua pikiaq anak dulu.

“Aku harap bila depa dh faham nnti,depa boleh terima yg depa ada bubu yang kepala otak tak berapa nak betoi, syeriv pun duk nampak dah sikit2 dia punya xbetoi tu.

“Moga allah pelihara dan lindungi anak2 aku. Aku rela semua sakit mai pindah kat aku dari anak2 aku yg merasa..amin ya allah,” kongsinya panjang lebar.

Foto : Instagram Syatilla Melvin


Pernah Setahun Hidup Tanpa Gaji RM40 Ribu Sebulan, Pilot Ini Kongsi Saat Sukar Dan Bangkit Semula!

Benar bagai dikata, hidup ini bagaikan putaran sebuah roda, Ada kala kita di atas, ada kala di bawah. Begitulah yang dilalui oleh seorang ketua keluarga ini apabila kehilangan pekerjaan ketika melalui saat getir dalam hidupnya.

Ikuti perkongsiannya.

Hidup memang macam roda.

Aku lahir anak orang kaya. Ayah kerja pengurus di sebuah syarikat perladangan yang terkemuka di Pahang. Kalau travel, setakat naik kapal terbang tu biasa. Tahun awal 90-an, orang kaya je mampu.

1997, ekonomi meleset. Ayah terpalit sama. Terkejut juga. Semua kena jual, sampaikan kami 9 anak-beranak terpaksa tidur di kantin sekolah. Nasib baik Mak berniaga di situ. Dapat tumpang berteduh.

Cara nak pusing balik roda kehidupan adalah dengan education. Walaupun aku belajar tak adalah pandai sangat, dapatlah juga beberapa A setiap kali exam. Alhamdulillah, sempat la merasa buat preparation untuk ke luar negara. Dan rezeki aku, diterima jadi Kadet Pilot MAS.

Lepas jadi Pilot, roda aku di atas. Gaji besar. Hidup banyak berubah. Itu ini dapat beli. Biasalah, T20 kan. Paling tinggi gaji pernah aku dapat? Hampir RM40 ribu.
Baru masuk 30an, duit banyak tu. Asyuk.

Sekarang, roda dah pun ke depan sikit. Sekelip mata saja boleh hilang semua. Bulan depan cukup setahun aku hidup tanpa gaji. Susah balik.

IKTIBAR UJIAN YANG DATANG

Sepanjang semua ni berlaku, aku dah makin faham beberapa perkara :

1. Allah atur baik.
Dia uji pada tahap kita boleh terima. Tak payah persoalkan, tapi kita kena hayati. Apa kurang atau salah pernah dibuat. Dia nak kita terus sujud dan rapat dengan-Nya.

2. Kuatkan tali ukhwah.
Kita ada ibu bapa. Ada juga adik-beradik. Keluarga dulu. Apa jua jadi, keluarga susah nak tinggalkan kita.
Kalau kawan atau orang luar, sense of attachment tu kurang. Kita ditinggalkan sebab tak ada common things to do together. Yelah, dulu kau ada duit nak main golf, sekarang takkanlah dia nak payung setiap kali nak turun padang, kan?

3. Susun kewangan.
6 bulan? Sembang senang. Aku dah kena hampir setahun. Kalau tak baik, berlarutan lagi. Jadi, simpanlah cash reserve setinggi gunung.
Jika ada duit lebih, hidup di bawah kemampuan. Biarkan apa orang nak kata. Kita tetap hensem kalau tak layan dia.

4. Proaktif.
Jangan terlalu down.
Jangan fokus dekat susah dan kegagalan tu. Buat sesuatu. Buat yang mudah dulu. Kalau tak pandai berniaga, jual barang orang. Tak payah nak keluarkan semua duit yang ada nak jadikan modal bisnes. Nanti apa-apa jadi, masak.

5. Mentor.
Kalau nak melompat ke bidang baru, jangan terus terjun. Cari mentor. Cari orang yang sudi guide.
Berkuli.

Dia kata itu, kita follow. Dia suruh buat ini, dengar. Dia dah mahir sangat dengan bisnes tu. Kita ikut rapat.
Apa-apa pun, positiflah. Bukan positif Kobid. Minda tu.
Setiap yang berlaku, ada hikmah. Dan tak akan bersifat permanent. Esok lusa akan back to normal.

Jangan risau lah.
Ok, aku nak sambung kerja. Tengah busy renovate rumah di Tropicana Aman. Takat berdebu, kotor, peluh, gali, pecah, aku redah.
Enjoy every moments.
Layanss.


“Untuk Elak Stress, Elok Dia Bekerja” Yusof Haslam Gembira Puteri Sarah Kembali Berlakon

Selalunya kita sering dimomokkan dengan mentua yang banyak pe’elnya, tidak ngam lah kiranya dengan menantu! Tetapi, tak semua hadapi perkara yang sama kerana ada juga mentua yang melayan anak menantu dengan baik.

Misalnya penerbit dan pengarah tersohor, Datuk Yusof Haslam yang kita tahu sentiasa menyokong menantunya yang juga pelakon, iaitu Puteri Sarah. Baru-baru ini Datuk Yusof mendedahkan yang dia sentiasa memberi galakan kepada Puteri Sarah untuk keluar bekerja bagi melupakan masalah yang sedang dihadapinya buat masa ini.

Yusof berkata, dia tidak mahu melihat menantunya duduk terperap di rumah dan menganggap hal tersebut sebagai satu perkara yang tidak baik untuk kesihatan dan juga masa depannya.

“Saya memang galakkan dia bekerja. Seperti hari ini, dia jemput saya untuk menonton pementasan Madu Ku Terpaling Kalut yang dijayakannya. Jadi, sebagai bapa mentua, saya datang beri sokongan bersama isteri.

“Jujurnya, saya gembira lihat Sarah kembali berlakon. Saya tak nak lihat dia asyik terperap di rumah. Nanti dia lagi tertekan. Jadi, untuk elakkan stress, elok dia bekerja” katanya.

Yusof Haslam diminta mengulas mengenai penglibatan pertama menantunya, Puteri Sarah di pentas teater menerusi pementasan Maduku Terpaling Kalut.

Dalam pada itu, Yusof sempat memberikan nasihat kepada anaknya, Syamsul. Yusof berkata: “Sebagai seorang ayah, saya dan isteri sentiasa doakan yang terbaik. Harapan saya, jangan buat kesilapan dalam kehidupan,” katanya lagi.


Inilah Punca Anak Tidak Hormat Pada Ibu Bapa. Patutlah Susah Nak Kawal Anak!

Setiap ibu bapa pastinya ingnkan anak yang tahu menghormati mereka. Anak yang begini akan membahagiakan keluarganya. Setiap tingkah laku anak-anak ini akan menjadi pelengkap kepada keharmonian keluarga.

________________________________________________________________

5 Tanda Anak Kita Dah Mula Jadi Raja Kepada Mak Ayahnya

Banyak sangat yang saya jumpa mak ayah yang dikawal oleh anaknya tanpa dia sendiri sedari. Ni tanda-tandanya bila anak dah mula naik kepala dan jadi raja pada mak ayahnya :

1. Mak ayah mula jadi overprotective

▪ Anaknya tak boleh disentuh dan taknak anak susah langsung!

▪ Sifat melindungi ni bagus sebab itu memang fitrah mak ayah yang Tuhan dah bagi tapi kalau dah melampau sangat tu namanya Helicopter Parenting.

▪Anak yang datang daripada Helicopter Parents ni biasanya akan jadi manja melampau, tak pandai berdikari dan mudah mengalami masalah cemas ( anxiety ) bila dah dewasa nanti

2. Mak ayah tak pernah cakap TAK BOLEH kat anak

▪ Semua benda mak ayah tu terpaksa tunaikan sebab anak meragam tak berhenti bila permintaan tak ditunaikan

▪ Padahal sifat meragam tu muncul sebab anak dah tahu dah bila meragam je mak dan ayahnya akan kalah dan tunaikan permintaannya

3. Mak ayah bagi je semua makanan yang anak minta

▪ Mak ayah tu dah tak boleh bezakan antara real food dan jajan

▪ Semua makanan yang tak sihat mula memenuhi peti ais rumah masing-masing kerana mak ayah tu tak mampu tolak kemahuan anak-anak

▪ Padahal jajan tu penuh dengan kalori tetapi kosong nutrisi

4. Mak ayah tak boleh dengar anak menangis

▪ Mak ayah tu jadi gelabah dan gelisah sangat kalau anak menangis

▪ Akhirnya mak ayah tu tunaikan segala kemahuan anak. Padahal tangisan anak tu adalah tangisan manipulatif

▪ Tangisan manipulatif ni bukan tangisan yang real pun. Tangisan manipulatif adalah tangisan yang dibuat-buat kerana anak tahu tangisan tu berjaya membuatkan mak ayahnya tunduk dan patuh pada segala kemahuannya!

5. Smartphone mak ayah selalu berada di tangan anaknya

▪ Kalau sekali sekala tak apa. Yang bahayanya sampaikan 24 jam smartphone tu berada di tangan si anak

▪ Akhirnya anak menjadi ketagih dan mula tak dapat kawal emosi ( lack of self control ) bila berjauhan dengan smartphone mak ayahnya


Nad Zainal Ibu Moden Yang Tak Suka Dedahkan Anak Dengan Gajet

Bergelar ibu bapa dalam usia yang muda tidak menampakkan pasangan ini kekok. Sementelah buah hati kesayangan mereka, Fahad Ibrahim atau nama manjanya, Yem  cukup mudah dijaga, biarpun lasak dan mudah rapat dengan orang yang baru dikenali.

“Cara didikan anak pada saya tidak masalah. Jika ibu moden lain lebih suka mendedahkan anak-anak dengan gajet, berbeza dengan saya. Kami suami isteri tak suka Yem selalu bermain gajet termasuklah telefon mahupun televisyen. Tiada istilah telefon di tempat makan. Kalau kami nampak dia ralit dengan televisyen, cepat-cepat kami tutup. Sekarang dia dah pandai sebut beberapa perkataan, jadi kami beli flash card dan pagi  10 minit dan sebelum tidur 10 minit kami akan ajar. Walaupun dua perkataan itu dah memadai dan tidak mahu terlalu ‘push’ dia.

“Berbanding membaca tip di internet, saya lebih suka bertanya kepada kawan-kawan yang lebih berpengalaman. Itu lebih mudah kerana mereka sudah pernah melalui berbanding membaca buku atau melayari internet. Soal bab kesihatan, sepertimana ibu bapa lain saya dan suami memang menitikberatkan soal kebersihan. Terutama suami yang agak tegas bab pemakanan.  Makanan segera misalnya tidak elok untuk kesihatan, jadi suami tidak suka mengamalkannya berbanding saya yang tidak kisah sangat. Kalau boleh kena kurangkan pengambilannya.

“Yem sangat rapat dengan kami berdua, lasak dan nombor satu suka berkawan sehingga ada budak-budak yang ‘rimas’ dengannya. Selain itu, dia cepat ikut perangai ‘tak elok’ kami berdua seperti cepat marah, perengus dan apa yang ayahnya buat seperti menari dia akan ikut. Cepat pula dia ikut benda yang tak elok, “seloroh Nad lagi tatkala ditanya mengenai perangai anaknya itu.

Ditanya mengenai keterujaan sebagai ibu untuk memberikan makanan kepada anak hasil air tangan sendiri, akui Nad setakat ini belum berpeluang berbuat demikian.

“Secara jujurnya saya memang tidak memasak. Dulu pernah cuba, tetapi Yem tidak mahu makan sehinggakan saya jadi tawar hati untuk memasak lagi. Tetapi akan datang insyaAllah saya mahu belajar memandangkan Yem nampak keinginan untuk makan terutama Nasi Goreng Cina.

“Dalam soal mendidik, kami memang tegas dan tak suka manjakan anak. Cuma datuk dan nenek memang sangat manjakan yem. Kebetulan dia cucu sulung untuk kedua belah ahli keluarga. Tetapi kami akan terangkan kepada famili kenapa tidak boleh terlalu manjakan anak kami dan mereka boleh terima,” ujar Nad yang tinggal sendiri tetapi akan menghantar anaknya ke rumah mentuanya apabila dia dan suami ada kerja luar.

Tidak suka bawa anak ke lokasi

Tidak suka membawa anak ke lokasi penggambaran, akui Nad mereka suami isteri sudah sepakat untuk menjaga sendiri anak. Jika kedua mereka ada kerja luar barulah urusan penjagaan anak diserahkan kepada nenek dan atuknya.

“Dari segi profesionalisme, saya rasa tidak wajar untuk membawa anak  ketika bekerja. Ia bukan memudahkan bahkan boleh mejejaskan kualiti dan masa orang lain. Bayangkan kalau krew lain yang sudah ada anak isteri boleh tinggalkan mereka, kenapa saya mahu mementingkan diri berbuat demikian. Lagipun jika bawa anak ke tempat kerja bukan sahaja membuatkan anda tidak boleh fokus, malah melambatkan kerja.

“Jadi, pada saya tidak wajar, sebaiknya saya akan tinggalkan anak dengan suami jika ada shooting dan apabila suami ada kerja luar, saya pula yang akan mengambil alih tugas menjaga anak. Apabila kami berdua ada kerja luar, barulah Yem akan dihantar kepada datuk dan nenek untuk dijaga,”ulas Nad yang mahu memberi sepenuh kasih sayang dan didikan kepada anaknya Yem sebelum memikirkan untuk menambah ahli baru dalam keluarga mereka.

Pilih bisnes kasut

Mengulas lanjut mengenai kerjaya seni usai bergelar ibu, Nad Zainal atau nama sebenarnya Farah Nadia Bint  Zainal Abidin  aktif dalam bidang lakonan, Nad Zainal juga menceburi bidang bisnes iaitu dalam penghasilan kasut. Selain dilantik duta untuk produk untuk Beyond Rich Sdn Bhd, pengeluar produk kecantikan jenama Audela.

“Jika selebriti lain memilih pakaian mahupun kosmetik untuk bisnes, tetapi saya lebih gemar pada kasut kerana jarang orang buat. Saya punya keutamaan tak perlu terlalu tinggi, yang penting keselesaan,  cantik, harga yang berpatutan dan buatan Malaysia. Saya juga tidak keluarkan dalam kuantiti yang banyak kerana ia limited tetapi harga berpatutan. Saya akan kongsi idea bersama rakan kongsi untuk idea rekaan dan sasaran untuk pasaran adalah merangkumi pelajar dan wanita berusia 35 tahun.

“Walaupun ada bisnes sendiri, saya perlu uruskan bahagian pemasaran dan promosi di media sosial untuk produk Audela. Manakala untuk jenama kasut FarrabyNadZainal pula, ada rakan kongsi, Ezza dan jika tidak sibuk dengan shooting, masa saya dihabiskan untuk bisnes pula.

“Lagipun, untuk kasut ini dilakukan dari rumah dan saya akan curi-curi masa untuk melakukannya. Nama untuk jenama kasut ini diambil dari nama sebenar saya Fara yang digabungkan dengan nama komersil saya.

“Memang sambutan sangat baik pada kasut keluaran kami walaupun hanya menjual melalui online, tapi kalau boleh saya saya mahu membuka kedai kasut sendiri. Saya mahu pelanggan rasa dan lihat sendiri produk sebelum beli, jadi mereka lebih yakin dengan produk. Jadi saya rasa produk yang bagus kena ada kiosk atau kedai sendiri supaya lebih elok dari segi pemasaran,”ulas Nad Zainal lagi.


Soalan Maut Ustazah Asma Untuk Suami Tentang Lelaki & Poligami. Raih Perhatian Netizen!

Sepanjang minggu ini tidak henti-henti orang ramai memperkatakan isu poligami. Ekoran terkesan dengan isu rumah tangga Puteri Sarah Liyana dan pasangannya Syamsul Yusof.

Bahkan tidak dinafikan hingga membuatkan timbul kerisauan di hati isteri jika pasangan ada  berniat untuk berkahwin lain di negara jiran. Lantaran itu, isu poligami turut dibincangkan oleh pendakwah untuk memberi kefahaman disamping berkongsi  ilmu kepada umum.

Begitu juga sepertimana semua maklum, ustazah Asma Harun sering  mengadakan tazkirah secara live di media sosial bersama-sama suaminya Tenku Fazli Tengku Yahya.

Diakui setiap kali bersiaran di media sosial,  ianya berjaya menarik perhatian umum dan ditonton oleh ribuan wargamaya.

Pun begitu apa yang menarik perhatian warganet,  baru-baru ini sebelum mengakhiri tazkirah, ustazah Asma ada mengajukan soalan mengenai isu poligami kepada suaminya.

“Betul ke memang semua orang lelaki ada keinginan untuk poligami?”

Mendengar soalan spontan daripada isteri tercinta, membuatkan pada awalnya suaminya terkejut dengan soalan berkenaan. Namun kekal tenang berkongsi jawapannya dan sekali gus membuatkan Ustazah Asma pula yang berdebar menanti setiap bait-bait kata yang keluar daripada mulut suaminya berkaitan poligami.

Meninjau di ruangan komen, ramai yang bersetuju dengan jawapan yang diberikan, bahkan ada juga yang berkongsi pengalaman peribadi tentang poligami.

itulah kita kan…wanita…spt berani utk tanya tp tak berapa berani nak dengar jawapan jujur ☺☺☺

Pilih jalan selamat pak ustaz nii😂😂

bila saya tanya suami pasal poligami dia akan ckp dia x janji tp dia sendiri rasa x mmpu nak amik tanggungjawab besar tu

😂😂😂😂😂 Berdebo ustaz nk jawab haha


Nak Kulit Flowless & Glowy Macam Wanita Ni? Guna Masker Beras + Kentang Rahsianya!

Sekiranya anda sudah lama idamkan kulit wajah yang mulus dan berseri, tapi hingga kini belum temui yang paling serasi untuk wajah. Jangan berputus asa dan jika itu masalahnya, apa kata anda cuba pula amalkan menggunakan masker yang boleh dihasilkan sendiri.

Dikatakan juga dengan menggunakan cara alami ia lebih selamat dan kurang terjadinya kesan sampingan pada wajah. Untuk itu, ada baiknya cuba dahulu amalkan masker yang dihasilkan daripada beras dan dicampurkan bersama kentang dan kunyit. Penyediaannya juga cukup mudah dengan kos yang cukup ekonomi.

Penggunaan masker ini telah diamalkan oleh Shaadah Hussin dan terbukti kulit wajahnya cukup mulus dan putih berseri. Oleh itu, usah tunggu lagi dan ayuh kita cuba bersama agar kulit putih mulus yang kita impikan selama ini dapat direalisasikan.

Masker Flowless

Bahan-bahan:

5 sudu beras/beras pulut /perang perang
1/2 biji kentang
Sedikit kunyit hidup-tak perlu banyak

Cara Penyediaan :

Istimewanya juga bahan masker ini boleh digunakan untuk keseluruhan tubuh dan bertindak sebagai scrub. Untuk kesan yang lebih hebat bagi tujuan memutihkan bahagian celah paha atau bahagian bawah lengan, campurkan adunan masker tersebut dengan sedikit garam dan jus lemon. Ratakan pada keseluruhan badan dan biarkan selama 30 minit dan kemudian scrub dengan lembut . Apabila anda rajin melakukan secara rutin, anda akan dapat lihat kesan sebagaimana yang diingini. Selamat mencuba!

Sumber : Shaadah Hussin


“Kalau Sekarang Tak Ajar Anak-Anak Balik Kampung, Nanti Tak Nak Beraya Ikut Isteri” – Rozita Che Wan

Memetik laporan Berita Harian, untuk tahun ini keseluruhan baju Rozita atau lebih mesra disapa Che Ta sebanyak 17 pasang dengan pelbagai warna dan semestinya sedondon bersama keluarga.

“Ada antara baju raya saya tahun ini adalah koleksi dibuat tahun lalu. Ini disebabkan saya tidak sempat menggayakannya kerana sibuk di lokasi penggambaran.

“Keseluruhan baju raya dalam 17 pasang, tahun ini. Ada pelbagai warna dan kami anak beranak memang suka berbaju sedondon. Saya bersyukur kerana ada antara baju ini adalah pemberian pereka fesyen,” katanya.

Tambahnya lagi, untuk raya kali ini mereka sekeluarga menyambut Aidilfitri di kampung halaman Che Ta di Alor Setar, Kedah berbanding meraikan lebaran di Kuala Lumpur.

“Selalunya kami sekeluarga raya di Kuala Lumpur. Kami pulang ke Alor Setar pada raya pertama. Saya sengaja pilih balik pada pagi raya pertama kerana tidak mahu menempuh kesesakan di lebuh raya.

“Tahun ini seronok sikit kerana adik-beradik saya balik kampung kecuali Ayu Raudhah yang sedang sarat ketika itu,” jelasnya.

“Kalau balik utara, mereka akan ikut sama. Anak-anak memang suka balik kampung terutama Aaisyah Dhia Rana kerana seronok dapat jumpa sepupu-sepupunya.

“Mana tidaknya, saya ada tujuh beradik dan bercampur keluarga serta pembantu, memang meriah rumah mak saya.

“Kalau dari sekarang tidak mengajar anak-anak balik kampung, jumpa saudara mara dan bersalaman, nanti tak nak beraya ikut isteri bila berumah tangga nanti.

“Saya tak mahu anak-anak saya bersikap sedemikian,” katanya yang pernah anjurkan rumah terbuka di kampung, namun rutin itu terpaksa dihentikan kerana keletihan melayan tetamu yang tidak henti-henti berkunjung.


“Makan Hati Berulam Jantung..”-Zarina Kongsi Pengalaman Hidup Bermadu, Bukan Semudah Disangka. Undang Sebak!

Bahagia atau derita dalam hidup bermadu hanya mereka sahaja yang melaluinya dapat memahami dan menentukannya.

Begitulah apa yang telah dikongsikan oleh pelakon Zarina Zainuddin, mengakui bukan sesuatu yang mudah untuk memperoleh cinta daripada lelaki yang sudah bergelar suami orang kerana pelbagai dugaan dan rintangan perlu dihadapi.

Pada masa sama, Zarina turut memberi saranan kepada wanita di luar sana supaya elakkan untuk jatuh cinta dengan suami orang kerana pada akhirnya yang merana nanti adalah wanita itu sendiri.

“Bukan senang nak kahwin dengan suami orang. Kalau boleh jangan jatuh cinta pada suami orang sebab kesian pada diri kita sebenarnya.

“Sebab kita kena hidup merana dulu. Bukan senang nak dapatkan cinta lelaki yang sudah berkahwin sebab dia sudah ada istimewa sebenarnya tetapi kerana dia dapat bunga yang baru konon-kononnya dia akan cakap kita ini yang indah,” katanya ketika menjadi panelis program Mak Untuk Malaysia (MUM), ‘Korban Kasih Zarina Zainuddin’ yang disiarkan di semua platform Sinar Harian.

Makan Hati Berulam Jantung

Dalam pada itu, Zarina turut meluahkan rasa dan mengakui di awal perkahwinan terpaksa saban waktu  ‘makan hati berulam jantung’  kerana suaminya kurang menghabiskan masa bersamanya di rumah.

Memetik perkongsiannya seperti mana dilaporkan di Sinar Harian, ujarnya demi ‘menjaga hati’ isteri pertama, pelakon ini hanya mendedahkan dirinya menjadi isteri kedua selepas usia perkahwinan mencecah 21 tahun.

“Makan hati berulam jantung. Bukan senang sebab suami kalau dah kahwin dengan kita, dia akan cuba untuk pujuk hati isteri pertama balik sebab dia rasa bersalah.

“Jadi kita yang akan makan hati. Saya stress tetapi perlu sabar dan kuat. Alhamdulillah segalanya menjadi baik selepas saya mengandung.

“Bahagia itu sebenarnya kita yang cipta, kita cipta kebahagiaan kita sendiri. Jangan tamak sebab tahu saya hidup bermadu maka saya perlu berkongsi.

“Saya cuba ambil hati suami, madu saya dan walaupun kadang-kadang kena perli, kita kena terima. Ada orang marah sebab ambil suami orang memanglah marah, jadi kita kena sedar diri kita sudah ambil hak orang, jangan kita pula lebih-lebih,” ujarnya yang kelihatan sebak dan menitiskan air mata ketika berkongsi kisah hidupnya.

Minta Izin Dengan Isteri Pertama

Pelakon kelahiran Bota, Perak itu menyatakan dia meletakkan syarat kepada suaminya jika ingin berkahwin dengannya perlu mendapat keizinan daripada isteri pertama.

“Saya tak nak kahwin dengan suami orang dan tak nak jadi perampas. Jadi saya katakan kepada suami sekiranya ikhlas bawalah Ina (Zarina) pergi jumpa kepada isteri pertama abang.

“Saya katakan saya sendiri minta izin daripada isteri abang. Jika tidak diizinkan saya tidak akan kahwin dengan suami orang,” jelasnya.

Zarina menyifatkan suaminya seorang lelaki yang budiman kerana berani membawanya untuk meminta izin dan bertemu dengan isteri pertama.

Jelasnya, selepas pertemuan dengan isteri pertama, wanita itu menelefon ibunya dan memberi keizinan untuk suaminya berkahwin dengannya.


Rasa Bersalah Jika Selalu Marah Anak? Pakar Ni Kongsikan Lima Tip Mudah Tapi Padu!

Baru nak relaks di sofa sambil hilangkan penat seharian memasak dan mengmas tetapi  tiba-tiba anak-anak bergaduh berebutkan barangan. Habis bersepah kembali barang mainan di sana dan di sini.

Belum ditambah jeritan dan pekikan anak-anak bergaduh. Naik pening dibuatnya lebih-lebih lagi dengan PdPR . Keletihan badan dan minda membuatkan ibu-ibu mudah naik angin. Yang jadi mangsa anak-anak.

Bayangkan jika setiap hari anak dimarahi kerana situasi ini, sudah tentu tidak baik untuk perkembangan emosi mereka.

Dalam satu perkongsian Dr. Siti Ujila Masuri, seorang pensyarah dan juga penulis buku keibubapaan  sebelum ini pernah berkongsi tip membantu para ibu menangani situasi ini dengan betul.

“Sebagai manusia, emosi kita tidak menentu. Kadang balik rumah dengan kepala yang kusut, ‘bateri’ tenaga tinggal 10% dan perlu di ‘charge’ segera. Masalahnya baru saja nak charge, rumah sudah terlebih dahulu dilanda ribut taufan. Tuan-puan pun boleh teka apa yang jadi selepas itu.

“Dalam hidup ini, kita cuba melakukan yang terbaik dan bekerja keras namun terkadang kita lupa apakah sebenarnya yang kita inginkan. Jawapannya ada pada ayat ini yang sangat terkesan di hati:

““Wahai jiwa yang tenang. Kembalilah kepada Tuhanmu dengan hati yang redha dan diredhai. Maka masuklah ke dalam golongan hamba-hambaKu, dan masuklah ke dalam syurgaKu” Surah Al Fajr ayat 27-30

“Ya Allah, bila baca ayat ini, seolahnya Allah beritahu “whatever you do, all you really want adalah jiwa yang tenang”.

“Jiwa yang apapun masalah yang datang dalam hidup, orang kata ‘dalam hati ada taman’. Subhanallah, rupanya Allah dah bagi jawapannya dalam Quran. Kita kerja keras, kita besarkan dan didik anak-anak, kita bersolat mengaji, kita bersilaturrahim, semuanya untuk kita mencapai satu pekara:

“Jiwa yang tenang. Hati yang redha dan diredhai. Izinkan saya berkongsi beberapa tip yang mungkin boleh digunakan. Tip yang saya amalkan dan alhamdulillah bonding saya dengan anak-anak kuat walaupun ada masanya saya jadi cikgu disiplin yang garang.

Cuba 5 Tip Ini

Saya percaya, tip ini bukan perkara baru. Sekadar satu perkongsian yang moga-moga bermanfaat buat saya dan para pembaca:

1. Peganglah jawapan yang Allah berikan itu saat kita melangkah kembali ke rumah selepas seharian bekerja. Katakan dalam hati: “I am going to see my loved ones. This is our happy moment“. Kalau boleh, tampal nota di mana-mana sebagai friendly reminder.

2.  Happy moment bukan bermaksud kita tak marah anak. Jika kita perlu tegur kesalahannya, ia mesti dilakukan dan pastikan anak-anak sedar kesilapannya.

3.  Tapi bila mood kita OK, ambillah peluang itu sehabis baik untuk katakan pada anak “Sayang mama kat kakak”. Sambil makan bersama atau tengok tv, peluk anak atau sesekali usap kepalanya sambil kita katakan “Sayang anak mama ni”.

Walaupun anak kita masih leka menonton tv saat itu, tapi sebenarnya kata-kata kita itu sampai ke hatinya hingga ia tahu yang ‘mama sayang saya’

4 Bila anak buat perkara yang baik yang menggembirakan kita walaupun sekadar menolong kita mengambil telefon di tingkat atas, pujilah dia sehabis baik “Baiknya anak mama ni, thank you sayang tolong mama. Good sayang. Mesti Allah sayang kakak kan sebab tolong mama ni” sambil picit pipinya yang comel atau hidungnya yang cute.

5. Carikan satu aktiviti yang kita boleh lakukan bersama dengan anak-anak yang boleh buat kita gelak-gelak bersama. Tanpa perlu keluarkan wang dan tanpa perlu keluar dari rumah.

Contohnya, saya dan anak-anak suka bermain ‘dinasour’ di mana saya akan jadi dinasour yang akan mengejar anak-anak sampai mereka berlari lintang pukang sambil ketawa tak kering gusi dibuatnya.

Saya suka sangat momen ini. Dapat buat 10 minit pun sudah cukup menggembirakan anak. Abahnya pula suka bermain ‘horse’. Abah duduk di kerusi, kemudian anak-anak duduk di kaki abah. Konon-konon masukkan duit syiling 50 sen, tiba-tiba horse bergerak (kaki abah) dan mereka punyalah suka (walaupun bergerak setempat).

Supaya, walaupun ada masanya kita marah…ada masanya kita kurang sabar melayan karenah anak-anak, tapi anak tahu yang kita sayangkan mereka. Kerana ada masanya kita tergelak bersama. Ada masanya kita memeluk dan memujinya.

Tip di atas adalah antara elemen dalam Teknik ADHA (Allah Dalam Hati Anakku). Apabila kita melakukannya, secara automatik kita sendiri akan jadi mak ayah yang “full of love“. Kita yang terlebih dahulu akan menjadi ibu bapa yang mudah menunjukkan kasih sayang, hanya dengan satu teknik yang santai.


‘Cikgu Ibu’ Siap Sedia Bina ‘Sekolah Dalam Rumah’, Bantu Anak Semangat Belajar Dan Tak Bosan. Inspirasi!

Kementerian Pendidikan Malaysia (KPM) brau-baru ini telah mengumumkan pembukaan sekolah sesi 2021 akan ditangguhkan buat sementara kerana berikutan peningkatan Covid-19. Namun, pembelajaran tetap diteruskan secara bukan bersemuka menerusi pembelajaran atas talian yang akan bermula 20 Januari ini.

Menyedari akan hal ini, ada ibu bapa telah membuat persiapan pembelajaran di rumah. Ia merangkumi peralatan alat tulis, buku latihan serta komputer peribadi.

Begitu juga yang dilakukan oleh puan Sharifahf Ws menerusi perkongsiannya yang telah menyediakan ruang khas untuk anak-anak belajar dengan mudah. Malah siap ada carta untuk melengkapkan lagi ruang tu.

Ikuti selanjutnya cara beliau.

SEKOLAH DALAM RUMAH

Seperti yg kita semua sedia maklum, pembukaan sekolah diseluruh negara ditangguhkan disebabkan pandemik Covid-19. Jadi ber PDPR lah kita di rumah yer..
Malam tadi saya dan suami bekerjasama set up Sekolah Dalam Rumah utk ketiga2 anak kami. Wan Muhammad Harraz (darjah 3), Wan Muhammad Muqqri (darjah 1) dan Wan Dzakira Nadeera (tadika-5 tahun). Masing2 ada meja masing2.
Anak2 pun semangat bila ada meja tersendiri utk belajar. Semua dah tak sabar nak masuk kelas Cikgu Ibu

Saya merupakan seorang surirumah sepenuh masa.. Tapi tak lama lagi saya juga akan bertukar menjadi Guru Besar, Guru Disiplin, PK HEM, guru utk semua subject, tukang masak kantin dan cleaner sekolah. Saya akan cuba bantu anak2 belajar dari rumah dan bagi latihan pada mereka. Inshaa allah.. Doakan saya dan anak2 saya yer..
Semoga ibu bapa lain juga terinspirasi dari post saya. Mudah mudahan anak2 kita akan sentiasa berjaya dunia dan akhirat dan mudah mudahan virus Covid – 19 akan lenyap sepenuhnya dimuka bumi. Inshaa allah.

TAHNIAH CIKGU IBU!

Dalam pada itu, warganet memuji sikap ibu ini yang telah menyediakan ruang pembelajaran buat anak-anaknya.

“Alhamdulillah…tahniah…untuk ibu bapa yang hebat.rindu pulak zaman anak2 sekolah rendah.zaman anak2 saya dah berlalu.tinggal si bongsu melangkah ke tingkatan 1.

“Terbaik cikgu ibu. Saya pun buat mcm ni, nak bagi anak semangat belajar dan tak bosan dgn buku. Saya bekerja, tapi pilih WFH, sesekali rotate dgn suami ke ofis. Agak serabut nak bahagi masa utk ajar anak2, tapi cuba yg terbaik sebagai parents. Hak anak2 utk belajar, kita cuba tunaikan sebaik mungkin.”

“Alhamdulillah. Syukur dapat ibu bapa yg komited dengan pelajaran anak-anak. Bagi sokongan. Anak-anak pun semangat nak belajar. Tahniahh sis.

“Tahniah puan…. Pendidikan bermula dr rumah,” antara pujian warganet yang teruja melihat idea berkenaan.


Japanese Rose Berbunga Lebat, Bila Betul Cara Tanamnya. Mak-mak Mesti Suka!

Japanese rose atau juga kita panggil sebagai bunga pukul 10 ini cukup comel dan menarik perhatian. Apatah lagi jika bunganya berkembang penuh, boleh membuatkan sesiapa pun terpukau dengan keindahannya.

Bunga ini banyak jenis dan warna malah tidak menjadi masalah untuk mempelbagaikan jenis dan warnanya di dalam satu bekas. Hasilnya memang cukup luar biasa!

Jadi apa kata, kita layan cara tanam bunga kembang sepuluh ini untuk memperindahkan lagi kawasan taman rumah kita. Bukan sahaja cantik ditanam di tas tanah, malah cantik juga dijadikan pokok hiasan gantung.

Langkah demi langkah :

2. Potong sebatang menjadi beberapa keratan batang seperti di bawah.

3. Sediakan pasir hitam berbaja letak penuh dalam pasu. Kalau tak ada baja, boleh gaul dengan satu sudu besar baja kopi dalam tanah.

4. Kemudian cucuk keratan batang pokok bunga memenuhi ruang pasu.

5. Kemudian siram

Ekstra Info :

2. Jika keratan mempunyai bunga, buang agar baja dapat tumpukan untuk pembesaran batang terlebih dahulu.

3. Ingat ye, tanaman bunga ini memerlukan tanah yang lembab tapi jangan bertakung dan japanese Rose ini sangat suka matahari.

Sumber : Rose Shah


“Suka Suap Anak Makan. Sambil Tu Selit Doa Dalam Hati.” Cara Ozlyn Suap Anak Makan Raih Perhatian Warganet.

Naluri ibu ini, penat macam mana pun tetap akan memberikan yang terbaik buat anak-anak. Kasih sayang kepada anak ibu sanggup lakukan apa sahaja.

Bagi ibu yang sibuk dengan jadual hariannya sama ada yang bekerja atau suri rumahtangga, masa adalah amat berharga buat mereka.

Begitulah yang dilakukan oleh isteri Johan iaitu Rozlinawaty Ismail atau Ozlyn. Biarpun sibuk dengan dengan kariernya, beliau akan memastikan anak-anak merasa ‘air tangan’nya dengan pelbagai menu yang menarik.

Malah, cara beliau santuni anak-anaknya turut mendapat perhatian peminatnya termasuk menyuap makanan kepada anak-anak.

Terbaru menerusi satu posting di laman Instagramnya (IG) mendedahkan bahawa ada yang mempersoalkan caranya yang gemar berbuat demikian kepada anak-anaknya.

Baginya cara suap makan kepada anak adalah terbaik untuk menguruskan anak-anak dengan cepat dan mudah ketika makan.

“Selalu org tanya, suap anak-anak, dorang tak pandai makan sendiri ke? Dorg pandai makan sendiri.. cuma mak dorg ni malas nk buat 2-3 keje.. kang kelecah.. pastu kalau suap dorg mkn cpt, x memain n siap bertambah.. senang kan?”

Dinner mlm td dorg happy sb dh bape lama dorg request nak makan maggi.. tp papa dorg x kasi.. mlm td tetiba papa dorg ckp.. belanja la dorg.. haaa seronok sume.. licin 6 bungkus dorg 5 beradik makan.

Menjenguk di postingnya sebelum ini, jelas melihat Ozlyn gemar menyuap makanan kepada anak-anak, juga anak saudaranya!

AIR TANGAN IBU SANGAT MAHAL

Suap! Sbnrnya aku nih ada satu pangai yg x suka kelecah.. kalau bdk mkn sendiri.. slalu main lebih.. pastu x makan.. skalipon kat kedai makan..aku ttp akan suap.. lantak lah apa org nak ckp.. ariq pon aku suap.. walaupon sbnrnya aku dh nak kawin pon mak yg suap kan.. aku x pandai makan sendiri sb mak slalu suap.. so masa abah n mak pass baton jaga aku kat somi aku.. mak pesan siap dh.. aku nih makan bersuap nk tdo kena korek kan telinga dulu.. so somi aku gatai mulot say yes.. anything for her, mak.. haaaa.. smp skrg aku ungkit kalau dia mintak cuti. dan bila ada anak agak kekok nak suap mula2 dan smp skrg.. masih kekok.. tp x penting.. asalkan anak aku kenyang dan paling penting x kelecah.. kalau x nnt migrain aku..  huhu tu kira zahir lah yg batin nya aku nak anak aku sentiasa dekat dgn aku.. biar smp tua aku ttp akan suap dorg.. air tgn ibu sgt mahal.. sb tu aku x leh jauh ngan mak aku.. sb dia dh bagi “RASA” tu kat aku dr kecik smp besar.. harap anak2 aku pon dpt “rasa” tu dr aku..

Dalam pada itu, warganet turut berkongsi pengalaman masing-masing dan teruja cara yang dilakukan oleh pelakon ini.


Isteri Berkecil Hati Bila Suami Asyik Pegang Phone. Cium Isteri Dulu Barulah Manis Rumahtangga Tu!

Isteri adalah permata hati buat suami setelah berumahtangga. Malah kasih sayang sejati dan layanan yang baik menjadi dambaan setiap wanita yang bergelar isteri. Namun, isteri akan berkecil hati apabila suami terlalu asyik dengan dunianya sehingga melupakan sentuhan manja kepada isteri. Suami yang asyik dengan gajet seperti phone melupakan isteri yang dahagakan kasih sayang. Sehingga jika dibiarkan berlarutan, ia mungkin menjadi pencetus kepada penceraian.

________________________________________________________________

ORANG TERASA BODOH DUDUK DENGAN KITA

Dua hari lepas saya dan Isteri join Seminar Keluarga Sunnah by Ustaz Ebit Lew. Antara benda yang kami belajar ialah ancaman Smart Phone tu pada Rumahtangga.

Antara punca tertinggi penceraian di Malaysia ialah Telefon Bimbit. Yes! Dari phone lah boleh berlaku penipuan, berlaku kecurangan, berlaku pengabaian tanggungjawab dan macam2 lagi.

Saya tahu ramai Isteri2 nak bagitahu pada suami benda ni. Tapi mungkin dah berbuih mulut nasihat, tak jalan juga. Sebab tu saya decide untuk tulis jugak benda ni.

KENAPA?

Yela, mana tak nya. Bangun pagi korang sibuk cari phone dulu dari cium bini. Ucap good morning pada isteri tak. Sibuk Good Morning pada Friends di Fb dulu.

Waktu makan, sibuk buka whatsapp, scroll fb, main game seolah olah bini takde kat depan.

Waktu keluar jalan2 pun masih lagi sibuk scroll whatsapp. Bini jalan sebelah rasa macam tunggul kayu je.

Itu belum lagi bini sendiri kita lupa nak puji, tapi asyik duk bagi Love
sana sini kat gambar awek2 di IG.

Saya bukan nak mengajar, tapi saya tolong luahkan perasaan isteri2 yang dah lama pendam dalam hati.

Guys, DENGAR saya cakap ni JANGAN BUAT ORANG RASA BODOH DAN TAK BERGUNA BILA DUDUK DENGAN KITA!

Walaupun kita kata, eh! Saya dah bawa isteri saya keluar makan Restoran Mahal2 dah.

Saya selalu bawa isteri saya Jalan2 Travel Tempat Best2 dah.

Ape lagi diorang nak?

Bro, takde guna kita belanja bini kita kedai Mahal2 tapi dari mula sampai makanan kita sibuk amek gambar, edit gambar makanan, post kat IG, sibuk reply komen. Makan pun kita tak tengok. Main suap je ke mulut.

Letak phone kejap. Pegang tangan isteri. Pandang mata dia. Tenung dalam2. Senyum. Cakap I LOVE U Sepenuh hati. Then baru suap dia makan. TRUST ME! Ko buat macamni bro. Baik terus bini ko. Takde dah nak ajak gaduh lepasni.

Kenapa walaupun pergi travel jauh2 still bini tak rasa happy? Sebab Jiwa dan Minda kita duduk di Media Social lagi. Kita tak wujud on that moment.

Benda ni bukan pada suami saja sebenarnya. Untuk Isteri pun sama. Ada juga yang jenis Suka Membawang dekat Group Whatsapp & Telegram sampai suami kecik hati. Ramai juga macamni. Sama2 ambil ikhtibar ye.

Lepas ni jom kita sama2 buat perubahan.

WAKTU2 HARAM MAIN PHONE:

1. BARU BANGUN TIDUR.
Jangan terus cari phone. Cium anak isteri dulu. Peluk mereka dulu.

2. DI MEJA MAKAN.
Masa makan disiplinkan semua ahli keluarga phone letak tepi kejap. Waktu ni la nak borak dan kongsi hari kita. InsyaAllah anak2 pun akan jadi baik sebab cukup perhatian.

3. WAKTU DRIVING.
Ni pun ramai lagi yang masih main. Sebab apa? Sebab kita dah addicted. Otak kita jadi bosan kalau takde phone. So apa minda kita buat? Dia suruh kita buka phone. Check notifications. Sebab bila nampak orang Like kita. Kita jadi happy. Kita feels better.

4. BILA BERCAKAP DENGAN ORANG.
Tak kira la bercakap dengan Isteri ke, Anak2 ke, simpan kejap phone. Pandang mereka. Dengar. Especially bila bercakap dengan Mak Ayah kita. Nanti anak2 kita pun akan ikut apa kita buat.

5. WAKTU TA’ALIM
Ni antara yang Ustaz Ebit Lew ajar. Buat Taalim dalam rumah. Ambil masa Baca Hadith setiap hari. Lepas Subuh ke, lepas Maghrib ke. Tak kisah. Waktu Taalim simpan phone. InsyaAllah keluarga akan bertambah baik.

6. WAKTU NAK TIDUR.
Harini kita dah baring sebelah Isteri/Suami pun masih lagi muka bercahaya dek kerana screen handphone. Mana la pasangan tak kecik hati. Rasa macam melukut di tepi gantang taw kalau ko baring, orang sebelah ko duk sibuk belai screen dari belai kau.

Saya tulis ni bukan nak mengajar. Cuma berkongsi. Sebab Saya sendiri hampir Kehilangan segalanya kerana Phone. Family, Anak, Bisnes, everything! Itu lah Bahana Handphone. Kalau kita tak berhati2. Alhamdulillah Allah selamatkan.

Percaya lah, ramai isteri di luar sana terasa Di”MADU”kan dengan phone suami mereka. Tak kira la social media ke, games ke. Ada masa kita kena letak tepi kejap dan beri perhatian pada Perkara yang Betul2 PENTING dalam hidup kita.

Phone ini alat yang menghubungkan yang jauh supaya terasa dekat. Tapi jangan kerana phone. Yang dekat terasa makin jauh dan jauh.

Cukup lah setakat ni, luahan dan perkongsian. Panjang sangat ni. Next time kita kupas pula kenapa kita Addicted pada phone dan macamana nak atasi nya.

-Afnan Rosli-
Exclusive Calligraphy Artist


Mahu Langsing Dan Awet Muda, Cuba Teh Jintan Manis Ini. Gerenti Puas Hati!

Biasanya, rempah ini digunakan di dalam masakan. Jangan tak tahu, jintan manis bukan sekadar penambah rasa keenakan makanan, malah ia memiliki khasiat tersendiri buat anda yang ingin menurukan berat badan. Kaum wanita khususnya yang mahu badan langsing boleh cuba teh jintan manis.

Dengan pengambilan secawan teh jntan manis pada waktu malam juga dapat menenangkan saraf dan membuatkan anda lebih mudah tidur malam.

Berikut beberapa khasiat yang ada di dalam rempah jintan manis yang anda tidak ketahui sebelum ini.

Cuci usus

Jintan manis sejenis herba berserat tinggi, bertindak seperti ‘julap’ untuk mencuci usus kecil dan usus besar secara sederhana. Herba ‘pelawas’ ini melancarkan proses perkumuhan. Selain itu, ia juga membantu mengatasi masalah kembung perut akibat terlebih angin, gas dan asid.

Kawal tahap kolesterol

Kaya dengan vitamin C-B-A, bermanfaat mengekalkan daya tahan badan terhadap serangan penyakit. Kadar seratnya yang tinggi dapat mencegah berlakunya buasir dan kanser usus.

Rawat bengkak sendi, sakit badan dan lenguh-lenguh otot

Jintan manis mengandungi ‘anethole’, sangat perlu untuk merawat masalah bengkak atau radang pada sendi, tulang dan otot! ‘Anethole’ juga diyakini dapat mengurangkan risiko keberulangan (recurrennce) penyakit kanser.

Diuretik

Jintan manis bersifat diuretik, bermakna ia dapat mengeluarkan bendungan air di dalam badan.. justeru merawat sembab muka, perut kembung, buncit dan senak perut!

Menambah kuantiti dan kualiti susu ibu

Jintan manis merangsang pengeluaran susu ibu (lactation) dan memberi kesan yang sama pada tubuh sepertimana tugas estorgen. Ia juga boleh merawat masalah kesakitan pra-haid dan menopaus, masalah rendah-libido dan ketegangan saraf.

Merawat gejala pra-haid, pra-menopaus dan rendah libido

Jintan manis dapat mengatasi masalah kesakitan dan kekejangan saraf pra-haid, mengurangkan simptom-simptom pra-menopos dan menggalakkan daya keinginan seksual secara semulajadi (dan berkesan!)

Penyediaan Teh Jintan Manis

Bahan-Bahan

1 sudu jintan manis

2 gelas air

Cara :

Jika diamalkan berterusan, kita akan merasa manfaat dan  kebaikannya pada tubuh badan. ia mampu membuang keracunan dlm badan kerana bertindak sebagai tonik semulajadi yg membersih darah, buah pinggang, paru-paru dan limpa.  Untuk kesan yang terbaik perlu istiqamah.

kredit : Suriani Senapi